
Mester celebra cu... 
No tin nada structural... 

Parti 2 
Diagnostico y Bida despues di Diagnosis 
Drs. Melva Croes Yánez (Neuropsicologo / Presidente Fundacion Alzheimer Aruba (F.A.A.) 


Recientemente Bon Dia 
Aruba a publica un articu- 
lo cu e ayudo di Drs. Melva 
Croes Yanez, ken ademas 
di su trabao cu Fundacion 
Alzheimer Aruba ta un 
nueropsicologo. Bon Dia 
Aruba kier yuda consci- 
entisa comunidad tocante 
e experiencianan cu nos 
grandinan ta pasa aden y 
con pa nos yuda nan di e 
miho manera, sigurando 
cu nan por tin un calidad 
di bida conforme na loke 
nos tur ta merece. 


Pa por conscientisa y educa 
nos mes di e miho manera, 
ta importante pa compro- 
nde cierto puntonan y trece 
enfoke riba esaki, cual no ta 
conta solamente pa pash- 
entnan cu Alzheimer, sino 
tambe pa cualkier topico rela- 
ciona cu nan salud. 


A cuminsa traha riba e meta 
aki cu un prome articulo pu- 
blica anteriormente, unda cu 
a enfoca riba varios punto 
importante pa tene na cuenta 
ora ta papia di kico un diag- 
nostico ta, kico un diagnosis 
ta. E puntonan aki tabata im- 
portante pa compronde, mi- 
rando cu esaki ta forma e base 
di cualkier proceso medico 
sea relaciona cu Alzheimer of 
cualkier otro topico. 


Nos lo profundisa un poco 
mas riba loke ta trata Al- 
zheimer, mirando cu esaki ta 
un topico cu no ta ricibi sufi- 
ciente atencion. E ta impor- 
tante pa nos ta conscientisa 
tocante esaki y tin e informa- 
cion y conocemento adecua, 
corecto y suficiente pa nos 
por brinda un ayudo miho y 
amplio na e parti di nos co- 
munidad cu tin e trastorno 
aki. 


Alzheimer ta un tipo di 
trastorno, cu ta ireversibel, 
progresivo y ta afecta un gran 
cantidad di persona, cu aunke 
mayoria ta di edad avansa, 
por tin tambe un edad bas- 
tante hoben. E ta e tipo di 
trastorno of anteriormente 
conoci como demencia, cu 
ta cuminsa cu perdida di me- 
moria leve, te na e perdida di 
e habilidad di sigui un comb- 
ersacion y responde na e am- 
biente. 


E ta involucra partinan di e 
cerebro cu ta controla pensa- 
mento, memoria y lenguahe. 
E malesa aki por afecta un 
persona su habilidad di ehe- 


cuta actividadnan diario di un 
manera sumamente serio. 


Diagnosis Demencia y Al- 
zheimer 
Den practica sa pasa cu un 
profesional ta duna un pash- 
ent e diagnosis Demencia y 
Alzheimer, den un solo rosea, 
y no ta of no por splica esaki 
pa e cliente/pashent por com- 
prende. Esaki por confundi e 
cliente y su sernan keri mas 
di loke e por splica nan. Un 
cultura bao nos grandinan na 
Aruba ta cu tin hopi respet 
pa profesionalnan y lo tuma 
tur loke a ser bisa como ber- 
dad y sin cuestiona of puntra 
pa mas splicacion, loke ta ser 
yama un ‘cultura di miedo’. 


Tambe sa pasa cu e pashent 
NO ta compronde e profe- 
sional mes, sea pa causa di id- 
ioma, diferencia den cultura, 
norma y/of balornan. Sigur 
no ora ta usa termino medico 
of sofistica. 


Esaki tambe por tin como 
consecuencia cu e cliente/pa- 


shent lo bay, entre otro, busca 
otro hende cu, sigun e, si ta 
comprondele y kende e lo 
pone su confiansa den dje. 
Esaki No tur ora por sali di 
bon, hasta por resulta fatal! 
Un ehempel di esaki por ta 
e uso di remedi di tera hunto 
cu medicamento receta, etc. 


Tambe sa pasa regularmente 
cu e cliente/pashent ta bay 
busca un segundo opinion, 
local of den exterior. 


Pakico ta necesario di conoce 
e termino y diferencia entre e 
termino “Trastornonan Neu- 
rocognitivo” aki? 
E conocemento aki lo por 
capacita esunnan cu ta biba 
cu un ser keri cu malesan- 
an manera di Alzheimer of 
cualkier otro trastornonan 
neurocognitivo-mayor, 
sea 
degenerativo of progresivo, 
cu e informacion y compren- 
demento necesario pa brinda 
un cuido y sosten adecua na 
su ser keri of cualkier per- 
sona cu tin un trastorno bao 
su cuido. 


E principal diferencia entre 
trastornonan neurocognitivo 
mayor y leve ta: 
- E intensidad y gravedad di e 
sintomanan 
- Cuanto y con nan ta inter- 
feri cu e independencia di e 
persona 


Ora ta biba cu un trastor- 
no 
Neurocognitivo-Mayor 
(esnan progresivo y di tipo 
Alzheimer) lo yega un mo- 
mento cu lo bo mester ayudo 
den cuido, den día, espe- 
cialmente cu tareanan difícil 
den cas: manera paga recibo, 
tuma of administra remedi/ 
medicamento, of ora e per- 
sona tin dificultad pa corda 
asuntonan importante, corda 
nomber of reconoce cara, etc. 


Un Transtorno Neurocog- 
nitivo Leve, cual ta e con- 
trario di un mayor, NO ta un 
malesa (degenerativo)! E ta di 
suma importancia si, pa iden- 
tifica esaki mas tempran posi- 
bel pa por trata esaki cu mas 
eficacia y pa preveni of tarda 


un posibel progresion di un 
condicion mayor. 


E sintomanan por presenta su 
mes na cualkier edad, pero ta 
importante pa tene na cuenta 
cu un Trastorno Neurocog- 
nitivo Leve no ta impedi bo 
di biba un bida indepen- 
diente. E por si causa cu bo 
mester dedica mas tempo na 
tareanan diario compara cu 
bo bida anterior. 


Diagnostico: 
Trastornonan 
Neurocognitivo 
Pa por diagnostica un trastor- 
no NC-Leve mester existi 
cambionan cu tin impacto 
riba funcionamento cogni- 
tivo di e cliente/ pashent. 


E sintomanan aki ta esunan 
cu primeramente ta wordo 
observa/ripara pa e persona 
mes, pa un familiar sercano, 
of un hende cu conoce e per- 
sona di serca. 
Pa por brinda un cuido ad- 
ecua na e persona cu tin e 
malesa di Alzheimer, e ta 
importante pa prome com- 
pronde cu tur claridad kico e 
malesa di Alzheimer ta. Ora 
di tende un diagnosis, nos 
mester corda cu un profe- 
sional tambe por haci fout. E 
ta keda na nos man pa con- 
scientisa nos mes y sigura cu 
ora nos tende cierto termino, 
nos tin e conocemento pa por 
reconoce un fout si esaki bini 
dilanti. 


Diferencia entre Transtorno 
NeurocognitivoMayor 
y 
Malesa di Alzheimer 
Malesa di Alzheimer ta un 
malesa neuro-degenerativo, y 
ta un di e condicionan cu ta 
resorta bou Transtorno Neu- 
rocognitivo Mayor. 


Un diagnosis di entreotro 
Malesa di Alzheimer of otro 
trastornonan 
neurocogni- 
tivo ta papia di condicionan 
cerebral progresivo y degen- 
erativo y ta ensera cambionan 
profundo di funcionan cere- 
bral di un ser humano afecta. 
E condicionan aki tambe ta 
forma un reto pa esnan ron- 
do di e cliente / pashent den 
cuido. 


Den e siguiente parti di e se- 
rie di publicacionnan aki, nos 
lo trata den detaye e diferente 
luchanan cu te ainda mester 
cuminsa, pa nos sigura un 
bida cu dignidad y siguridad 
despues di ricibi un diagno- 
sis. 

Minister Glenbert Croes: 
“A logra e meta di por cumpra Heavy Fuel Oil di Ecuador” 


Durante un conferencia di 
prensa di minister di La- 
bor, Energia y Integracion 
Glenbert Croes, ayera den 
oranan di mainta el a in- 
forma tocante e biahe cu 
su persona hunto cu un 
comision a haci pa Ecua- 
dor pa asina haya e opor- 
tunidad di cumpra heavy 
fuel oil na un prijs mas 
economico, e combustibel 
cu WEB Aruba N.V ta usa 
pa produccion di awa y 
coriente. 


“ Mi por bisa cu e meta aki a 
wordo logra” minister Croes 
a señala. 
El a trece dilanti cu tabatin 
critica cu e combustibel aki 
di Ecuador ta di mal calidad, 
pero cu e realidad ta cu den e 
tres ultimo aña aki, alrededor 
di 50% di e combustibel cu 
WEB Aruba N.V cumpra di 
afo ta bin di Ecuador caba y 
e otro 50% ta bin for di Co- 
lombia, Puerto Rico y Merca. 


Prome cu e combustibel aki 
ta subi barco, inspectornan 
specialista di HFO cu ta wor- 
do importa na Aruba pa WEB 
Aruba N.V mester aproba 
nan, unda cu WEB ta cumpra 
esaki na Fuels Marketing & 
Supply Aruba (FMSA), nan 
ta esun cu ta cumpr’e. 


En bista cu nan a logra e meta 
aki, un delegacion di ehecu- 
tivonan di Refineria di Aruba 
(RDA) y FMSA den proximo 
dos siman lidera pa Sr. Edi- 
son Briesen como presidente 
comisario di RDA lo biaha pa 
concretisa e acuerdonan aki. 


“Nos ta inmensamente con- 
tento pasobra e hecho cu nos 
por cumpra HFO afo na un 
miho prijs cu actualmente 
nos ta cumpra, ta brinda nos e 


oportunidad pa nos por baha 
prijs di awa y coriente, paso- 
bra e meta ta pa e descuento 
wordo traduci den reduccion 
di prijs di awa y coriente pa 
henter nos comunidad”, el a 
bisa. 


Esaki ta hopi importante 
manera el a sigura pa motibo 
cu nan a ripara di e impacto 
di aumento den e prijs di awa 
y coriente cu den nan opin- 
ion e ta tuma luga contra e 
aprobacion y autorisacion 
di Gobierno di Aruba, “nos 
a weita e recibonan di awa y 
coriente ora nan a sali y prin- 
cipalmente esun di coriente, 
nos a weita recibonan haltisi- 
mo y na nos parecer, esaki ta 
contra aprobacion y autorisa- 
cion di Gobierno di Aruba”, 
minister Croes a sigura. 


Utilities, Elmar y WEB Aru- 
ba N.V ta trahando e inves- 
tigando kico ta loke por a bay 
fout den esaki y “en todo caso 
no tin hustificacion den e 
forma halto cu e recibonan a 
sali por lo cual mester a bin 
coreccion den esaki prome 
cu e pago di 14 di november 
pasobra e mester ta un solu- 
cion cu e pueblo por carga”, 
el a señala. 
Di loke ta trata un miho 
prijs, minister Croes a indica 
cu nan a haya esaki door di 
eliminacion di intermedi- 
ario cu ta hopi significante, 
tin dos intermediario entre 
FMSA y Petroecuador y nan 
ta considera cu e siman aki 
nan ta bay defini e caminda 
di conexion. 


Asina mes, el a splica cu nan 
no a bandona e esfuersonan 
cu a wordo haci na Wash- 
ington pa por cumpra HFO 
di origen Venezolano, pero 
cu mientras tanto e mision 


ultimo na Ecuador a duna 
su resultado unda el a gradi- 
ci na minister di Energia y 
Mina di Ecuador Xavier Vera 
Grunauer y su delegacion, 
tambe na gerente general di 
Petroecuador Hugo Aguiar 
Lozano hunto cu su delega- 
cion pa e apoyo na Ecuador 
caminda minister Croes a 
wordo asisti door di consul 
general di Hulanda na Ecua- 
dor Diego Almeida Guzman 
unda tambe a haya apoyo 
di Embahada di Hulanda y 
minister plenipotenciario na 
Washintong Joselyn Croes. 


“E biahe pa Ecuador a duna 
mas resultado, den cuadro di 
cooperacion entre gobierno 
cu gobierno di loke nos kier 
logra entre Aruba y Ecuador, 
a surgi tambe e proposicion 
pa flota petrolero den Ecua- 
dor Flopec”, el a expresa. 


Flopec (Flota Petrolero Ecu- 
atoriano) lo por usa Aruba 
den futuro como nan base 
logistico den region aki loke 
ta nifica un bon noticia pa 
uso di e tankinan di storage 


cu nos tin na RDA y tambe 
ta un tremendo noticia pa ac- 
tividadnan maritimo di nos 
region cu tambe ta bay gen- 
era placa pa companianan di 
logistico cu ta duna servicio 
na barconan cu ta hancra den 
nos awanan teritorial of cu ta 
haciendo operacion den nos 
awanan teritorial”, minister 
Croes a indica. 


Petroecuador ta e compa- 
nia nacional di petroleo di 
Ecuador tin e capacidad di 
extraccion, produccion, op- 
eracion petrolero na e pais aki 
cu ta den un gran desaroyo 
y progreso, caminda e factor 
petrolero ta hunga un rol in- 
menso y nan tambe tin crudo, 
pa loke minister Croes a bisa 
cu den cuadro di reactivacion 
di Refineria di Aruba a base 
di gas “tanten cu tin bida pa 


un posibilidad pa e refineria, 
cu nos ta den transicion ener- 
getico, refinerianan na mun- 
do no ta bay keda cu bida 
mucho largo, pero mientras 
tanto, bo por saca probecho 
di dje”, el a expresa. 


El a anuncia cu Petroecuador 
lo tin e posibilidad pa nan 
por haci crudo disponibel 
Ecuatoriano den cuadro di e 
plannan di e reactivacion cu 
Aruba tin pa su refineria “nos 
refineria lo tin un bida tanten 
cu na mundo tin un posibi- 
lidad pa esey, pero mirando e 
interes di diferente proyec- 
tonan cu ta bay tin, como es- 
tablecimento di facilidadnan 
di hidrogeno riba e solar re- 
fineria, esey ta bay ta e next 
stap pa nos”, minister Croes 
a enfatisa. 

Siguiendo den e paso 
di 
desaroyo 
sostenibel, 
minister Geoffrey Wever 
ta catalisando prepara- 
cionnan pa e proyecto di 
desaroyo pa centro di ciu- 
dad San Nicolas. 


Minister Wever conhunto 
cu San Nicolas Business As- 
sociation y arcitecto renom- 


bra ir. Raffy Kock a haci un 
recorido den centro di ciudad 
San Nicolas pa documenta e 
puntonan di importancia cu 
lo forma parti di e proyecto 
integral pa desaroyo di centro 
di e ciudad. 


Anteriormente e mandatar- 
io a elabora riba su plan pa 
ambos centro di ciudadnan, 


Oranjestad y San Nicolas, 
den cual esun di Oranjestad 
pronto lo ser publica pa ehe- 
cucion. 


San Nicolas na su turno tam- 
be tin retonan pa desaroyo, 
pero tambe bastante opor- 
tunidad cu mester capitalisa 
riba nan. Den e ultimo añan- 
an a mira toch un tendencia 


di comerciantenan cu a haci 
un desafio di establece nan 
mes “pariba di brug”, cual 
minister Wever ta aplaudi. 
Esaki ta keda un desafio pa- 
sobra e realidad ta cu mayoria 
di negoshi te ainda ta tuma 
luga “pabou di brug”, y no ta 
premira cambio drastico na e 
hecho aki. 
Hustamente ta e identidad di 


San Nicolas ta keda e atrac- 
cion principal pa bishita tur- 
istico, pero tambe di localnan 
specialmente durante fin di 
siman. Cu e proyecto di de- 
saroyo Minister Wever lo kier 
enfoca riba con ta bay maxi- 
malisa actividad economico, 
pero riba un base mas stabiel 
y menos sporadico. 
Ki tipo di inversion-, struc- 
tura-, actividad-, negoshinan 
ta necesario pa e era econom- 
ico nobo di San Nicolas ta e 
consideracion principal. Un 
futuro sin e refineria, y sin e 
murayanan cu ta stroba bista 
pa lama, tur ta puntonan cu 
minister Wever hunto cu su 
ministerio lo atende cu nan. 


Oportunidad tin, algun mas 
realistico cu otro. Gobierno 
di Aruba ta prepara pa duna 
asistencia caminda por y ca- 
minda ta necesario, pero cu 
recursonan limita ta necesa- 
rio pa crea e fundeshi realisti- 
co necesario, ariba cual desar- 
oyo economico por establece 
su mes. 


Minister Wever ta mantene 
su compromiso cu San Nico- 
las, y a traves di varios inicia- 
tiva manera YES San Nicolas, 
Public Consultation Circular 
Economy ta keda demostra 
San Nicolas su importancia 
den e proximo era di desar- 
oyo economico pa Aruba. 


A.T.A. 
conhuntamente 
cu Ministerio di Turis- 
mo, DOW y DIP a inicia 
e proyecto di embeyece- 
mento di e trapi na Rod- 
ger’s Beach. For di inicio 
e intencion tawata pa e 
trapi aki ser embeyeci cu e 
arte di mozaik. 


E idea tras di esaki ta pa sigui 
haci uzo di arte pa enfoca 
elementonan importante di 
diferente area di Aruba, y na 


mes momento crea atrac- 
cionnan ‘instagrammable’ pa 
nos bishitantenan. Mirando 
cu e area di Sero Colorado ta 
anexa na Parke Marino, a pidi 
DNM y FPNA pa duna nan 
aporte riba e especienan cu 
ta relevante pa e area pa asina 
por inclui esakinan den e dis- 
eño. 


A encarga ‘Pure Aruba Events 
Foundation’ pa e proyecto 
aki, unda cu artistanan in- 


ternacional; Isidora Paz y 
Margarita Venegas conhunta- 
mente cu 12 artista local lo 
uza nan creatividad, basa riba 
nos flora y fauna den e area. 
E artistanan local ta Monique 
Palm, Omaira Silva, Rochelin 
de Cuba, Irman Golden, An- 
gie Brown, Merveline Geer- 
man, Mike Geerman, Irma 
Gorden, 
Roberto 
Brown, 
Rina Lacle, Jolanda Hagelen 
y Lyanne Monnikhof. Esaki 
ta un bunita oportunidad pa 
nos mesun artistanan hunto 
cu Isidora colabora y sigur 
tambe siña for di otro. 


E diseño di e mozaik lo ilus- 
tra e cuido di naturalesa 
como tambe e mundo ma- 
rino cual ta puntonan di con- 
cientisacion pa e area di Sero 
Colorado. E trapi lo ta sera 
pa arma e ekipo, mientras e 
proyecto mes lo ser ehecuta 
na un tayer priva. Ta premira 
cu lo cuminsa asambla e mo- 
zaiknan desde 4 di Novem- 


ber, 2022 y esaki lo tin un 
duracion di un siman. 


Como recordatorio e trapi 
na Rodgers Beach ta publico, 
pues ta spera cu na momento 
cu e embeyecemento keda 
finalisa, tanto nos mesun 
hendenan como nos bishi- 
tantenan lo haci uzo di dje y 


conserva su cuido. 


A.T.A. ta sostene y para tras di 
e proyecto aki paso e ta alinea 
cu e strategia di sostene San 
Nicolas y tambe e area di nos 
playanan, pues lo sigui in- 
verti den e mantencion y em- 
beyecemento di esakinan. 


Minister Geoffrey Wever cu preparacion di full-swing: 
Proyecto di desaroyo pa Centro di San Nicolas 


A.T.A. sosteniendo e projecto aki pa San Nicolas 
Trapi di Rodger’s Beach lo ser embeyeci 

Raisa Montilla 


Mester celebra cu... 
No tin nada structural... 


Ta parce nos un poco dificil pa comprende e 
jubilo cu e noticia di diabierna pasa, for di Den 
Haag, a causa den seno di gobierno. Nan por ta 
contento cu gobierno di Reino a yega na e con- 
clusion cu un instruccion pa cambia presupues- 
to 2022 no tin tanto sentido, tumando na cuenta 
cu apenas falta dos luna completo pa 2022 ter- 
mina. Pero despues di tur e power play demostra 
durante tur e tempo cu e aanwijzing tabata colga 
den aire, pa finalmente nan mester a corta y cor- 
ta pa cumpli, no ta prueba di gran hazaña. 


Tampoco nos ta kere cu e posicion cu nos promer 
ministro a tuma, di pretende cu e mester tabata 
un dia di celebracion pa henter Aruba, ta na su 
lugar. E sugerencia tabata cu, den caso cu taba- 
tin un instruccion, fierno lo a habri pa servicio 
di gobierno, servicionan social di bijstand, polis, 
enseñanza, cuido di salud, cuido di nos grandi- 
nan”... Hende sa exagera, lo ta e unico observa- 
cion adecua den e caso aki. 


Ademas, e prueba cu no tabatin tanto di celebra a 
bin despues, ora e carta di Conseho di Ministro 
di Reino na e secretario di estado a bira conoci. 
Ta resulta, un biaha mas, cu Aruba a cumpli sola- 
mente den sentido tecnico cu e deficit palabra, 
pero cu gobieno di Reino no ta aprecia e mane- 
ra con a yega na esaki, sin pone atencion riba e 
cambionan structural cu cada vez ta bin dilanti, 
pero ta parce cu gobierno di Aruba ta sordo y 
ciego ora ta trata di e tema aki. En todo caso, a 
keda bon cla cu pa 2023 si mester tin un surplus 
riba presupuesto, a menos cu algo grave mester 
sucede y Aruba mester bolbe pidi un excepcion. 


Pero no ta trata di e presupuesto so. Gobierno 
di Reino ta preocupa pa e proceso di yega na e 
ley di Reino di supervision financiero pa Aru- 
ba. Esaki supuestamente mester bira un ley di 
Reino a base di consenso, y esey ta brinda e 
oportunidad pa gobierno di Aruba tranca, tarda 
y haci tur cos posible pa e ley no bira realidad. 
Pero esey en vano, pasobra gobierno di Reino 
aki tambe tin instrumento di poder cu por usa. 
Por ehemplo, e asunto cu mester regla tocante e 
prestamonan di emergencia haci den tempo di 
Covid-19, cu a keda posterga pero awor si de- 
finitivamente na october 2023 lo mester haya un 
acuerdo. Pero tin mas. Si nos bolbe un rato na 
pasado, na 2015, tambe tabatin un gobierno di 
Aruba cu no tabata kier un supevision di Reino. 
Den e deliberacionnan a yega un momento cu, 
segun un di e actornan Hulandes mes, si nan 


mester a subi avion bay Hulanda sin un acuerdo 
cu ta bay pone supervision, anto e supervision 
lo a bin, pero no di consenso, sino a base di un 
KB funda riba articulo 43, inciso 2... Gobierno 
di Aruba tabata asina astuto pa propone un ley di 
Aruba, envez di e ley di Reino manera Corsou 
y St Maarten tabatin caba, y Hulanda a bay di 
acuerdo. Despues a bin e obhecionnan, di hinca 
e ley di Reino – di Corsou y St Maarten – den un 
bachi ‘Made in Aruba’ cu tabata un monstruosi- 
dad huridico, entre otro poniendo responsabili- 
dad y tarea di gobierno di Reino den un ley local. 
Despues nos a haya e payasada di kier ‘eclipse’ 
gobierno di Reino for di e ley di Aruba, envez 
di pasa e cambionan acorda. No a logra nada cu 
esey y di un manera poco improvisa a continua e 
actual supervision. Ta di spera cu nos no ta haya 
un repiticion di e payasada, aunke bo no sa nun- 
ca pasobra e dos actornan clave ta actualmente 
ministro. Kico esaki ta significa awor? Cu actual 
gobierno di Aruba no por keda tranca y tarda 
e asunto aki, pasobra tabatin, tin y lo tin den e 
proximo añanan un ley di Reino di supervision 
financiero, cu Aruba gusta of no. Ta esey ta loke 
gobierno di Reino (gobierno Hulandes) ta laga 
sa na e secretario di estado: “en prioriteit aan 
de discussie over de Rijkswet Aruba financieel 
toezicht.” Laga nos pone e asunto bon cla: taba- 
tin un decision tuma mas di 8 aña pasa, cu e de- 
sastre di maneho financiero no por a sigui asina. 
E actual partido grandi cu tabata den oposicion 
mes tabata di acuerdo cu esey, produciendo nan 
propio rapport cu, a proposito no tabata contene 
e consecuencianan di e proyectonan PPP, pues 
e situacion en total tabata mas serio cu nan mes 
tabata bisa. Anto no mester tin discusion mas cu 
mester supervision si of no, e t’ey, punto. 


Ademas, e situacion cu a surgi despues, e crisis di 
Covid-19 y e posible consecuencianan di e crisis 
mundial creciente, ta haci cu nos no ta sali for 
di e situacion aki sin apoyo di Hulanda. Y no ta 
un cuestion di purba bende medida structural cu 
mester tuma, como presion colonialista Hulan- 
des cu no sa di kico nan ta papia. Gobierno di 
Aruba na mas oportunidad, a traves di nos man- 
datario principal, a vocifera cu nan ta comple- 
tamente di acuerdo cu e reformanan cu mester 
bin. Anto pakico te awor casi nada no ta move, 
y ta necesario pa gobierno di Reino expresa nan 
preocupacion cu ehecucion di un que otro? 
Manera nos ta mir’e, no tin tanto di celebra si ta 
keda nenga cambio structural. 

Minister Ursell Arends ta enfoca riba control social: 
FIXI ta conecta Bureau City Inspector cu comunidad 


Minister Ursell Arends 
conhuntamente cu Bu- 
reau City Inspector (BCI), 
cual ta resorta bou di 
Ministerio di Naturalesa a 
anuncia e aplicacion nobo 
cu ta yama Fixi. 


“Nos a señala cu Aruba no 
por warda mas pa cu intro- 
duccion di un maneho di 
desperdicio, y ceramento di 
Dump di Parkietenbos”, asi- 
na e mandatario a menciona 
na inicio di e conferencia di 
prensa. “Tin un necesidad 
desespera pa kick-start solu- 
cionnan, mientras ta busca 
manera pa mehora proceso- 
nan of crea algun nobo na 
caminda”. 


Gobierno 
ta 
prepara 
pa 
atende cu e reto di desperdi- 
cio pero e lucha no ta di go- 


bierno solamente. Durante e 
proceso di redireccion di taira 
e tabata cla, tin algun cu ta 
cla pa resisti cualkier cambio 
positivo, den cualkier forma 
posibel. Gobierno ta anticipa 
resistencia, pero tambe nos 
ta premira cu un grupo mas 


grandi den comunidad lo kier 
contribui na e cambionan y ta 
dispuesto pa yuda cu e con- 
trol social y pa stimula com- 
portacion responsabel. FIXI 
ta pa e grupo aki. 


FIXI ta un aplicacion hopi 


facil pa uza, e ta “user-friend- 
ly” y ta empodera ciudadan- 
onan cu mira algo cu ta robes 
pa nan por raporta esaki y tin 
e confiansa cu e raportahe ta 
yega na e instancia concerni. 


Proceso di raporta ta facil: 
1) Observa un situacion 2) 
Saca potret 3) Skirbi rapor- 
tahe cortico di e situacion 4) 
Manda e raportahe 5) BCI ta 
ricibi y redirigi pa instancia 
concerni si ta necesario. 


Si bo observa cualkier di lo 
siguiente, lo bo por raporta 
esaki cu Fixi: 
Dump ilegal of hende ta de- 
shaci di sushi ilegalmente 
Ta deshaci awa preto riba 
tereno publico of den dam 
Hende ta deshaci di kimico 
riba tereno publico 
Ta sospecha individual of 


compania di deshaci di kim- 
ico peligroso (venenoso) riba 
tereno publico, of riba tereno 
priva sin tin permiso. 
Wacharaca di auto riba tereno 
publico 


Gobierno di Aruba, a traves 
di Ministerio di Naturalesa, 
ta determina pa implementa 
un maneho di desperdicio 
sostenibel y responsabel. Vig- 
ilancia y ehecucion – toezicht 
en handhaving – tambe ta 
forma parti di e strategia gen- 
eral. Nos ta contento di por 
acapara BCI cu autoridad 
adicional, miho ekipo, y awo 
tambe un aplicacion cu lo yu- 
danan eherce nan trabou. 


Download e FIXI app gratis 
na www.fixi.aw of via App 
Store of Google Play. 


Minister Geoffrey Wever ta anuncia start di proyecto Finanzas Den Mi 
Hogar na Paradera 


Minister 
di 
Asuntonan 
Economico, 
Comunica- 
cion y Desaroyo Sosteni- 
bel, Geoffrey Wever ta 
anuncia cu e proyecto Fi- 
nanzas den mi Hogar ta 
bay start na Paradera den 
luna di november. Meta di 


e proyecto ta pa nos hen- 
denan ricibi guia y cono- 
cemento cu por yuda tuma 
decisionnan financiero cu 
ta beneficia su bienestar. 


E Proyecto Finanzas den 
mi Hogar a wordo desar- 


oya door di Fundacion Plan 
di Bida. Fundacion Plan di 
Bida cu su presidente Sra. 
Paloma Osorio- Tromp tin 
como mision y vision trece 
conscientisacion den nos co- 
munidad, ofreciendo ayudo 
y guia mustrando e manera 


pa maneha nos finanzas mas 
efectivo. 


Na Aruba 3 di 10 hogar ta 
gasta mas di nan entrada tur 
luna segun sondeo di Banco 
Central di Aruba. E desaroyo 
aki ta uno preocupante paso- 
bra e ta indica cu cada luna ta 
un reto pa hogarnan cumpli 
cu tur necesidad y responsab- 
ilidadnan financiero manera 
entre gasto pa vivienda, cum- 
inda, y prestamonan per- 
sonal. Como consumidor ta 
importante pa sa ki impacto 
cada decision financiero tin 
riba nos cartera y nos hogar. 


Hunto cu Fundacion Plan di 
Bida lo ofrece un curso como 
apoyo na nos hendenan. E 
curso ta consisti di 4 sesion 
cu lo enfoca riba con nos por 
maneha nos finanzas cada 
dia. E 4 sesionnan ta: 


Sesion 1: Mi ta efectivo den 
mi cas. Con mi por spaar y 
tambe con pa cumpra sin 
emocion; 


Sesion 2: Mi ta paga mi debe. 
Kico lo pasa ora mi no por 
paga mi debe mas; 
Sesion 3: Mi ta inverti den mi 
futuro. Futuro di nos y nos 
yiunan ta importante y con 
nos por logra nos metanan; 
Sesion 4: Mi presupuesto. 
Kico ta luho y prioridad y 
con segun bo entrada bo por 
presupuesta y asina logra nos 
metanan. 
Na final di e curso cada cur- 
sista lo ricibi un certificado di 
participacion. 


Minister Geoffrey Wever ta 
invita cada un cu ta desea di 
participa pa haci esaki pa asina 
haya e apoyo necesario pa un 
maneho di bo finanzas. Reg- 
istracion ta completamente 
gratis, pero cupo ta limita. 
Pa mas informacion y reg- 
istracion por tuma contacto 
cu Fundacion Plan di Bida 
via telefon 5688848 of email 
finansasdenmihogar@gmail. 
com 


Princess Beauty, Little Beau- 
ty y Pre-teen Beauty Aruba. 


Pa categoria Princess Beauty 
tin 4 candidata cu ta Carly- 
Yenne Maduro, R-Angelle 


Sneek, Adriana de los Santos 
Lantigua y Leyni Boekhoudt. 
Categoria Little Beauty tin 
dos candidata Thaheeli Geer- 
man y Elise Heronimo. Pre 
Teen Beauty tin 4 candidata 


cu ta Maya Gordon, Mia Mc 
Collum, Sherrely Boekhoudt 
y Kiana Filomena. 
Prome cu e final cu ta dia 6 
di november 2022, lo tin un 
programa educativo cu entre 
otro bishita na Ayo Rock For- 
mation, fotoshoot y tambe les 
di higiena dental cerca Mirto 
Tromp. 
Cas Princesa ta un funda- 
cion cu tin un total di 10 aña 
di existencia. E presidente ta 
juffrouw Jessica Anthonij, e 
grupo di baile di Cas Princesa 
ta Diamond Dance y e mae- 
stro di ceremonia oficial ta 
Addonsito Croes. 

Cas Princesa Aruba su instalacion di reina 


E cas di e reinanan infan- 
til y pre-teen di Aruba 
esta Cas Princesa Aruba 
recientemente tawata tin 
e instalacion di su partici- 


pantenan pa 2022 den Cas 
di Cultura. 


E bunita competencia aki tin 
tres categoria cu ta esun di 


Women’s Club of Aruba cu atencion pa Cancer di Pecho 


Diasabra 15 di october 
ultimo, Women’s Club of 
Aruba a tene su reunion 
general di miembresia na 
La Cabana Beach Resort. 
E prome parti di e reunion 
ta e parti formal y despu- 
es a sigui e parti di con- 
scientisacion pa medio di 
charla. 


E luna aki cu ta e luna dedica 
na cancer di pecho, e comis- 
ion di Program a cubri e top- 
ico di Cancer di Pecho cu ta 
un cancer cu ta toca na porta 
di miyones di hende muhe 
rond mundo. Tur hende a 
coopera den esaki, door di 
bin bisti cu algo ros. 


Sra Lily Prince di Koningin 
Wilhelmina Kanker Fonds 
(KWKF) tabata e invitado 
principal pa elabora riba e 
tema aki y a informa con y 
unda KWKF ta yuda e pash- 
entnan cu ta sufri di Can- 
cer di Pecho aki na Aruba. 
Despues di un presentacion 
cu hopi informacion valioso, 
miembronan presente y in- 


vitadonan den sala por a haci 
pregunta y nan a haya con- 
testa na un forma hopi profe- 
sional. Dos dama cu a sobre- 
vivi e malesa aki, a bin duna 
nan testimonio valioso. 


Prome cu final di e reunion, 
drs. 
Mervin 
Whyatt-Ras, 
kende a specialisa su mes 
den ortopedagogia y terapia 
di famia, tabata invita pa ta e 
siguiente orador y el a duna 
un presentacion tocante Vio- 
lencia Domestico, cu ta e 
topico pa e luna di novem- 
ber. Drs. Mervin a duna tur 
informacion necesario y im- 
portante tocante e topico aki, 
pa e ser femenino paga mas 
tino riba e señalnan di violen- 
cia contra su persona y cua ta 
e caminda pa cana. 


Un palabra di gradicimento 
ta bay na e comision di Pro- 
gram, muy en especial na 
Mary Taylor, kende ta chair- 
man di dicho comision. 


Fotonan pa cortesia di Em- 
peratriz Perdomo. 

Consideracion di KLM: 
“Miho menos na Corsou unda ya ta bula frecuentemente cu cancela 
destinacionnan completo” 


(CuraçaoChronicle) 
– 
KLM ta prefera cancela 
vuelonan adicional na un 
destinacion unda ya ta 
bula frecuentemente na 
lugar di stop otro destina- 
cion por completo. Esaki 
segun director di KLM 
Hulanda, Bas Gerressen 
den un entrevista cu De 
Telegraaf. 


Ademas di Corsou, KLM 


tambe ta bay bula menos na 
destinacionnan manera Los 
Angeles, Las Vegas, Washing- 
ton, Calgary, Rio de Janeiro, 
Bogota, Quito, Nairobi y 
Kigali. Pero tambe desti- 
nacionnan tipico di winter 
manera Cape Town y Johan- 
nesburg. 


Schiphol kier menos pasa- 
hero 
saliendo 
localmente 
pasobra ta aki unda tin prob- 
lema, no cu e transferenci- 
anan. KLM mes tin escasez 
di personal na tera y entrega 
laat pa partinan di avion, loke 
ta nifica cu e avionnan ta keda 
mas largo den e hangar. 
Corsou tin cantidad di bia- 
hero di salida. “Mi ta com- 


pronde e emocion pasobra e 
anuncio di e intervencion a 
yega tiki despues di publica- 
cion di e cronograma. Pero pa 
resto di e aña ainda nos ta riba 
e cantidad di asiento di prome 
cu pandemia”, Gerressen a 
bisa De Telegraaf tocante e 
decision, cu ta causando gran 
conmocion na Corsou. 
KLM ta manteniendo un 
schedule cu un vuelo diario 
na Corsou, cu excepcion di 
vakantie di Pasco, segun e di- 
rector. Un intento di prome 
minister Curasoleño, Gilmar 
Pisas cu prome minister Hu- 
landes, Mark Rutte, no por 
cambia esaki. 
Pisas ta bisa cu e decision 
tin implicacionnan mayor pa 


economia di e isla. Un parti 
grandi di e turistanan ta bin 
for di Hulanda. Na septem- 
ber, casi 16mil persona a bula 
for di Schiphol na Corsou. 
E isla awo ta teme cu ta bay 
perde miles di bishitante den 
proximo lunanan. E scenario 
mas negativo ta asumi 30mil 
bishitante menos. 


Gerressen no ta den posicion 
pa reverti e decision, el a bisa 
De Telegraaf. “Tampoco ta 
asina cu e tres vuelo adicio- 
nal pa siman, cu excepcion 
di vakantie di Pasco, tabata 
completamente sold out. No 
lubida cu compara cu peri- 
odo di pandemia, otro des- 
tinacionnan na mundo awo 
ta habri, manera Thailand of 


Bali, unda hopi hende tambe 
ta bay. Y nos por re-reserva 
e hende cu ya a reserva otro 
vuelo pa Corsou.” 
Gerressen awo ta den riesgo 
cu competidornan ta bay bula 
pa yena e gap y consumidor- 
nan no ta bay bolbe KLM. 
Por ehemplo, aeropuerto di 
Brussels actualmente ta yen 
di plach’i number color geel. 
El a bisa: “Nos mester tin nos 
cas den orden, pa asina nos 
tin personal satisfecho y ser- 
vicio bon y confiable pa nos 
clientenan. Nos mester tuma 
un descanso y reconstrui. Si 
circunstancia permiti, nos lo 
aumenta atrobe. Nos ta spera 
cu esaki ta bay ta na vigor pa 
cronograma di berano.” 


Ministerio Publico y profesion legal den 
Caribe kedando atras digitalmente 


(CuraçaoChronicle) 
– 
Ministerio Publico (OM) 
y e profesion legal den e 
parti Caribense di Reino 
Hulandes no ta capaz di 
cumpli cu e obligacion le- 
gal pa litiga digitalmente 


den casonan trata pa Cor- 
te Supremo. 


E obligacion a drenta na vigor 
e luna aki, pero Ministerio 
Publico y abogadonan den 
Caribe no ta suficientemente 


ekipa pa cumpli cu esaki. Pa- 
sobra por dura algun tempo 
prome cu nan ta actualisa, a 
inclui un opcion di excepcion 
den e regulacion procedural a 
beneficio di e islanan. 


Rapport Hulandes riba CMC publica 
(CuraçaoChronicle) 
– 
“Centro Medico Corsou 
de hecho ta bancarota.” 
Esaki ta aparente den e 
rapport di Autoridad di 
Cuido di Salud Hulan- 
des (NZA) riba situacion 
financiero di e hospital. 
Minister di Finanzas, Ja- 
vier Silvania a manda e 
rapport controversial na 
Parlamento. 


E minister a bisa cu awo e 
documento ta publico. Sil- 
vania y minister di Salud, 
Dorothy Pietersz-Janga an- 
teriormente a critica e rap- 
port. Pasobra management 
di e hospital no ta di acuerdo 
cu e contenido di e rapport, 
NZA a haci algun parti ileg- 
ible. Riba peticion di Silvania, 
toch a manda e version no- 


censura. 


E rapport ta describi e resul- 
tado di e investigacion riba 
e manehabilidad di Centro 
Medico 
Corsou 
(CMC). 
E 
investigadornan 
tambe 
ta conseha riba un posible 
metodo di financiamento cu 
ta promove eficiencia pero 
tambe ta haci husticia na e 
contexto specifico den cual 
CMC ta ubica. 


E investigadornan ta indica 
cu nan a traha un mapa di de- 
saroyo di costo y produccion 
di 2017 te 2022. “Manera 
tabata spera, costo capital ta 
mustra aumento. Esaki tam- 
be ta aplica na costo di per- 
sonal y laboratorio. Basa riba 
e cifranan entrega, nos no por 
establece un bon relacion en- 


tre produccion expresa den 
dia di pashent y costo. Nos 
no por duna declaracion riba 
eficiencia y posibilidad pa 
spaar basa riba e informacion 
disponible.” 


CMC-Vastgoed a delinea un 
cantidad di scenario pa reduci 
gasto. Den tur, ta mantene e 
principio cu CMC-Vastgoed 
ta reserva pa mantencion, 
renobacion, 
y 
reemplasa 
construccion nobo. Tin un 
corelacion fuerte entre e sce- 
narionan relaciona cu e costo 
capital y desaroyo di e cifran- 
an operacional. E alcance di e 
prestamistanan pa haci acu- 
erdonan tocante restructura- 
cion di debe ta limita tanten 
cu operacion di CMC no tin 
un presupuesto multianual 
balansa. 


Tin hopi discusion riba e 
modelo di fondo actual di 
CMC. Tin un tension fun- 
damental entre e presupuesto 
fiho disponible y e expecta- 
tivanan di loke por haci pa 
logr’e. Den su presupuesto 
2022, CMC ta asumi un fi- 
nanciamento PxQ (prijs pa 
cantidad) basa riba servicio y 
prijs existente. Den practica, 
tin un modelo di presupuesto 
pa cuido pa persona sigura pa 
Svb, den cual ministerio di 
Salud ta determina e presu- 
puesto. NZA no ta considera 
un modelo PxQ puro como 
recomendable, mirando e es- 
timulo di produccion indesea 
cu esaki ta encera. A conseha 
pa defini e sistema di pre- 
supuesto y a recomenda un 
model di presupuesto inte- 


gral. 
Segun e investigadornan, un 
acuerdo a largo plaso ta nece- 
sario pa e pais, Svb y CMC pa 
logra prepara un politica pa 
nan propio organisacion. Ta 
keda na e partidonan pa dicidi 
ki opcion y recomendacion 
ta bay adopta y implementa. 
Tanten cu no establece un 
marco legal obligatorio, ta 
necesario pa haci acuerdonan 
obligatorio den e añanan di 
intervencion riba e metodo 
pa determina presupuesto, y 
e cantidad di recurso anual 
disponible, como tambe un 
procedura di resolucion di 
disputa. Autoridad di Cuido 
di Salud di Corsou por hunga 
un rol den esaki. 

FvD ta sali for di Parlamento Europeo pa posicion Anti-Rusia 


(NLTimes) - Miembro di 
FvD Marcel de Graaff a 
sali for di e fraccion cu el 
a forma den e Parlamento 
Europeo. Segun su perso- 
na, e fraccion ta siguiendo 
un curso cu ta “encurasha 
agresion” y anti-Rusia. 


Ademas di Forum voor 
Democratie, e fraccion dere- 
chista Identity & Democracy 
tambe ta inclui e Belgico 
Vlaams Belang, Rassemble- 
ment National of the French 
Marine Le Pen y Lega di e 
italiano Matteo Salvini. Nan 
tabata den bon termino cu e 
president Ruso den añanan 
recien, sinembargo desde e 
invasion Ruso na Ucrania, 
nan tin tempo ta distancia 
nan mes cautelosamente. 
E rfanccion a suspende De 
Graaff pa 3 luna siman pasa, 
acusando su persona di a 
adopta un actitud Ruso. 


Esaki tabata lo ultimo cu e 
miembro di FvD a wanta, 
ken ta e unico persona di su 
partido formando parti di e 
Parlamento Europeo. “No 
tin espacio pa desacuerdo 
den e grupo. Awo miem- 
bronan ta ser forsa pa sigui e 
posicion di e partidonan cu 
ta goberna e pais. Nan a sac- 
rifica nan principio pa ricibi 
poder y mi no ta prepara pa 
haci esaki,” el a splica. 


De Graaff a referi mas tanto 
na Lega y Rassemblement 
National, ken ta encarga di 
e fraccion. Lega a uni e go- 
bierno Italiano nobo durante 
fin di siman y ta tumando 
mas parti pa Ucrania reci- 
entemente. Le Pen su partido 
tambe a adopta un tono me- 
nos pro-Rusia desde e ulti- 
mo campaña di eleccion. De 
Graaff a bisa cu e “no lo ser 
silencia” pa e “partidonan cu 
a scoge pertenece na e grupo 
elite na luga di e ciudadan- 
onan.” 


E kier “disminui e conflicto 
entre Rusia y Ucrania” y 
cuminsa dialogo cu Moscu. 
De Graaff kier inmediata- 
mente caba e sancionnan 
contra di Rusia y e suminis- 


tro di arma y sosten financie- 
ro na Ucrania. E miembro di 
FvD ta “distancia su mes di e 
posicion extremo di promo- 
cion di e guera” cu e miem- 
bronan den e Parlamento 
Europeo a tuma y lo cuminsa 
busca aliadonan nobo. 


De Graaff a bisa cu cierta- 
mente e no ta su so dentro 
di e fraccion ID. Sinembargo 
e otronan “no ta expresa nan 
mes pa causa di e miedo cu 
e partidonan dominante lo 
sanciona nan tambe.” 

A sali for di Merca un barco pa duna ayudo medico na Latino America 


(EFE) – Un barco hospital 
di Marina di Merca diado- 
mingo ultimo a sali for di 
e waf di Miami caminda 
pa Latino America, pa du- 
rante dos luna brinda asis- 
tencia medico na Guate- 
mala, Honduras, Republi- 
ca Dominicana, Colombia 
y Haiti. 


General di Ehercito Merica- 
no Laura J. Richardson, hefe 
di Comando Sur (Southcom) 
a señala na prensa na waf di 
Miami cu USNS Comfort lo 
brinda alivio na “miles di pa- 
shent” y lidernan di e region 
“desespera” pa via di pan- 
demia di Covid-19. 


“Hopi di nan poblacion a cay 
den pobresa como resultado 
di pandemia di Covid-19 y 
nan ta tratando desesperada- 
mente pa recupera di esaki”, 


Richardson a sigura na pren- 
sa. 


Un tripulacion di aproxima- 
damente 1.000 militar y civil 


ta bay traha hunto cu varios 
agencia gubernamental pa 
duna asistencia medico na 
comunidadnan segun e nece- 
sidadnan identifica pa min- 
isterionan di Salud di e na- 
cionnan. 


Ta bay trata mayoria di e pash- 
entnan na centro mediconan 
na tera firme, mientras cu 
otro pashentnan por wordo 
eligi pa servicionan di cirugia 
na bordo di e barco hospital. 
Servicionan ta inclui evalu- 
acion, tratamento medico 
basico, medicina preventivo, 
examennan 
y 
tratamento 
dental, examen di wowo, ser- 
vicio di bril, cirugia general, 


cirugia di wowo y capacita- 
cion den salud publico, entre 
otro. 


E personal Mericano ta uni 
na esun di nacionnan socio 
como Brazil, Chile, Colom- 
bia, Ecuador, Republica Do- 
minicana, Honduras, entre 
otro. 


For di 2007, e mision Prome- 
sa Continua a bin tratando 
mas di 580.000 pashent gen- 
eral, mientras cu USNS 
Comfort a trata casi mey mi- 
yon di pashent y a realisa mas 
di 7.000 cirugia. 


Colombia: Awasero fuerte ta laga atras dos morto y ocho 
desaparecido 


(Infobae) – Fenomeno di 
La Niña a provoca awa- 
seronan fuerte na casi 
henter e pais durante ul- 
timo fin di siman, e cual a 
laga un cifra tragico di dos 
morto y ocho desapareci- 
do, di acuerdo cu e balans 
cu Unidad Nacional Para 
Gestion de Riesgo de De- 
sastres (Ungrd) a realisa. 


E departamentonan mas afec- 
ta ta Cesar, Bolivar, region di 
Caribe y Norte de Santander, 
Cauca, Antioquia, Nariño y 
region Andino, segun datos- 
nan di e entidad. 


Un di e municipio mas afecta 
ta Montecristo na Bolivar, na 


unda a reporta inundacion na 
Villa Uribe, Regencia, San 
Agustin y veredas San Cami- 
lo, Balsilla, Las Chanas, Man- 
guitos Abajo y Madre Vieja 
unda a reporta un persona 
fayecido, un muhe despareci- 
do, asina como tambe a perde 
e contacto cu un boto cu ta- 
batin seis persona den dje. 


Senador 
Martha 
Peralta 
Epieyu a duna su declaracion 
tocante esaki y a bisa cu “ta 
un tragedia loke ta sucede 
na Bosconia, inundacionnan 
grave, ta reporta un mucha 
sin bida, varios desaparecido, 
hopi famia damnifica, mi ta 
haci un yamada na Gobierno 
Nacional pa concentra su es- 


fuersonan den region aki”. 


Cauca a sufri fuerte dañonan 
di infrastructura vial, den spe- 
cial na municipio di Sorata, 
asina como tambe dañonan 
den casnan di habitantenan. 


Na Antioquia a reporta un 
movemento cu a afecta mu- 
nicipio Betulia, cu pa suerte 
no a registra consecuenci- 
anan ni pa e casnan ni pa nan 
habitantenan. 


“Sistema Nacional de Ges- 
tion de Riesgo de Desastres 
lo sigui monitoria e even- 
tonan aki, e cual ta asotando 
nos pais pa temporada di 
yobidanan y e fenomeno cli- 


matico di La Niña”, nan a co- 
menta. 


Instituto di Hidrologia, Me- 
teorologia y Estudios Ambi- 


ental (Ideam) a señala cu e 
pais ta pasando pa un segun- 
do temporada di yobidanan 
di e aña y cu ta bay extende te 
mita di november. 


Mexico: Inspectornan medico rekeri pa bisti body camera 


(AP) — Inspectornan di 
regulacion 
medico 
na 
Mexico a haya un repu- 
tacion asina corupto cu 
cuminsando diadomingo 
nan ta rekeri pa bisti ca- 
mara riba nan curpa pa 
preveni conducta inapro- 
pia. 


E agencia federal di regula- 
cion di salud a lansa e prome 
‘body camera’ den estado den 
costa di Golfo, Campeche 
riba diadomingo. E agencia – 
conoci como Comision Fed- 
eral pa Prevencion di Riesgo 
di Salud – ta asina marca pa 
corupcion den pasado, cu 
empleadonan fisicamente ta- 
bata sconde aplicacionnan pa 
aprobacion di remedi nobo 
a menos cu companianan 
farmaceutico paga soborno 
pa haya aprobacion pa nan 
remedi. 


Na dado momento e aña aki, 
corupcion – supuestamente 
incluyendo 
empleadonan 


exigiendo soborno di prov- 
eedornan di cuido di salud 
a cambio di no cera nan ne- 
goshi – a bira asina malo, cu 


mariniernan a drenta e ofici- 
nanan di e agencia na Ciudad 
de Mexico pa saca e criminal- 
nan. 


E agencia a bisa cu e cama- 
ranan tambe ta bay protege e 
inspectornan contra cualkier 
posible actonan di intimida- 
cion. E agencia a bisa den un 
declaracion cu e body camera 
– cual ta bay graba e inspec- 
tornan mientras nan ta inter- 
actua cu profesional- y com- 
panianan di cuido di salud 
– “tin como meta principal 
pa promove integridad den 
ambtenaarnan federal, y pro- 
move prevencion di actonan 
discrecionario”. 


Bertha Alcalde Lujan, un ofi- 
cial top di e comision, a bisa 
cu e body camera tambe tin 
intencion pa protege e per- 
sonal di e agencia “kende hopi 
biaha ta victima di intimida- 
cion mientras ta cumpli cu 
nan deber, y den algun caso, 
ta acusa nan inhustamente.” 

Jamaica: Crimen ta stroba turismo 


(RadioJamaicaNews) 
– 
“Crimen ta haci mas difi- 
cil pa mercadea Jamaica, 
asina ministro di turis- 
mo di Jamaica, Edmund 
Bartlett, a admiti den un 
discurso graba pa Radio 
Jamaica. 


Ministro Bartlett a bisa cu e 
situacion di “lawlessness” cu 
ta sutando Jamaica ta haci 
cada vez mas dificil pa e por 
mercadea e pais como un des- 
tino turistico. Bartlett, cu ta- 
bata atende un ceremonia di 
ground breaking pa un com- 
pleho di 100 miyon dollar na 
St James diabierna pasa, den 
su discurso a bisa cu e con- 
fianza den haci negoshi na 
Jamaica ta gravemente mina 
pa e conducta anti-social di 
ciudadanonan. Si comentario 
a bin despues di un adverten- 
cia di biahe di nivel 3 di US 
State Department, emiti pa 


Jamaica e luna aki. 


E conseho ta urgi atrobe 
Mericanonan pa reconsidera 
biaha pa Kingston & St An- 
drew, Clarendon, St Cath- 
erine, St James, Hanover, St 
Ann y Westmoreland. 
US State Department a nota 
tambe cu crimen violento, 
manera invasion di cas, robo 
arma, asalto sexual, incluyen- 
do na resortnan all-inclusive, 
y homicidio, ta di caracter co- 
mun. 


A pesar di e advertencia di 
US State Department, un 
manager di turismo ta keda 
cu confianza encuanto e per- 
spectiva pa e sector. Robin 
Russell, manager na Deja Re- 
sort na Montego Bay, a bisa 
cu e advertencia di biahe no 
a resulta den un caida den 
mercado local di turismo. El 
a admiti si cu, mientras bishi- 


tante tin hopi confianza ainda 
den Jamaica como destino, 
mester tuma decision duro pa 
combati crimen y violencia. 


Jamaica ta ainda un di e pais- 


nan mas violento di Caribe. 
Na 2021 tabatin aproxima- 
damente 49.4 homicidio pa 
cada 100.000 habitante na 
e isla. Esey tabata e tasa mas 
halto di homicidio na Amer- 


ica Latino y Caribe e aña ey. 
E punto culminante tabata na 
2017, cu 55.7 homicidio pa 
cada 100.000 habitante. 


Venezuela: Mas di 28 salario minimo pa cubri canasta basico 


(LaPatilla/ElNacional) 
– Segun Centro di Docu- 
mentacion y Analisis So- 
cial di Federacion Vene- 
zolano di Maestro (Cen- 
das-FVM), a informa cu e 
trahadornan na Venezuela 
por cubri solamente 3,5% 
di e canasta basico famil- 
iar cu nan salario. Valor di 
e canasta a keda estableci 
na US$446,63 na septem- 
ber. 


Di acuerdo cu Cendas, Vene- 
zolanonan mester di e equiv- 
alente di 28,3 salario minimo 
pa por cubri e canasta basico 
pa cinco persona. E entidad 
a splica cu e salario minimo 
actual stipula pa gobierno di 


Nicolas Maduro na 130 boli- 
var pa luna, ta equivalente di 
15,7 dollar. Cu esaki, miyo- 
nes di trahador y pensionado 
por cubri solamente 3,5% di 
e canasta alimentario familiar. 


E promedio di e costo di 
e canasta basico pa luna di 
september ta representa un 
mehoracion leve di 2,8% 
compara cu luna di augustus, 
unda e canasta basico tabata 
na US$459. Sin embargo, no 
ta un cambio significativo pa 
poder di compra di e Venezo- 
lanonan. 


Den otro informacion encu- 
anto situacion economico, 
Observatorio Venezolano di 


Finanzas a informa encuanto 
e inflacion acumula durante 
promer nuebe luna di 2022, 


cu a yega na 111,8%. Di e 
manera aki, e bolivar a perde 
casi mitar di su valor den ul- 


timo 12 luna. E tendencia 
aki ta continuo, mientras cu 
produccion 
den 
practica- 
mente tur sector a disminui 
enormemente den ultimo 
decada, limitando exporta- 
cion y por lo tanto limitando 
acceso na divisa, mientras cu 
importacion a expande mas 
pa cubri e parti di produccion 
no disponible mas riba mer- 
cado local. 


E elementonan aki tin rela- 
cion cu e indicenan halto di 
pobreza cu Venezuela ta reg- 
istra awe, unda gran parti di 
e poblacion tin dificultad pa 
yega na alimento, medica- 
mento o servicio di salud. 


Venezuela: Panama ta cera frontera cu Costa Rica pa Venezolano sin 
visa 


(ElNacional) – Panama a 
dicidi di cera frontera cu 
Costa Rica pa Venezolano 
sin visa, cu ta bini di norte. 
Ta trata aki di e migrant- 
enan cu a biaha anterior- 
mente di sur pa Estadonan 
Uni, y awor cu e pais ey a 
cera porta pa nan, ta bol- 
biendo via e mesun ca- 
minda cu nan a transita 
anteriormente. Pa drenta 
Panama ta exigi awor cu 
e personanan ey mester 
presenta visa na frontera 
cu Costa Rica. 


Asina directora di Servi- 
cio Nacional di Migracion 


(SNM) Panameño, Samira 
Gozaine, a declara na agen- 
cia noticiero EFE. Panama 
ta porta di entrada pa Cen- 
troamerica for di sur y e aña 
aki a mira un cifra record 


di 204.986 migrante iregu- 
lar pasa den su teritorio riba 
nan biahe pa Norteamerica, 
drentando via e selva pelig- 
roso di Darién, na frontera 
cu Colombia. 71,8 % di nan 


ta Venezolano, segun cifra 
oficial suministra na EFE. E 
migrantenan iregular ey ta 
ser ricibi na Panama den sta- 
cionnan di recepcion migra- 
torio (ERM) situa na fron- 
tera cu Colombia (sur) y cu 
Costa Rica (norte), unda nan 
ta ricibi alimentacion y aten- 
cion medico. 


Panama ta exigi visa di ciu- 
dadano Venezolano pa nan 
por drenta e pais desde 2017. 
Gozaine ta bisa cu e infor- 
macion cu ta duna migrante 
Venezolano, cu ta bisa cu e 
vuelonan di repatriacion (vol- 
untario) saliendo di Panama 


lo ta gratis, ta falso. “Cada 
persona ta pagando nan ticket 
y nos ta solamente haci e bia- 
he di repatriacion posible pa e 
migrantenan Venezolano cu a 
drenta den e fluho iregular cu 
ta bin di sur pa bay Merca,” el 
a añadi. 


Varios centenares di migran- 
te Venezolano na Panama ta 
desea di bolbe nan pais y tin 
informacion cu hopi di nan 
ta pretende biaha di otro pais 
den region pa Panama pa 
tuma un vuelo o bolbe cruza 
e zona di Darien. 

Leslie Jordan ta fayece cu 67 aña di edad 


(AP) - Leslie Jordan, e ac- 
tor ken su versitilidad a 
haci su persona un icono 
di television den come- 
dia y drama, incluyendo 
e hit “Will & Grace” y 
“American Horror Story” 
a fayece. E actor gañado 


di Emmy, ken su videonan 
a converti su persona den 
un strea riba rednan social 
durante e pandemia taba- 
tin 67 aña di edad. 


“E mundo definitivamente 
a bira mas scur sin e luz y 


amor di Leslie Jordan. No 
solamente e tabata un mega 
talento y placer pa traha cune, 
sino cu tambe el a provee un 
santuario emocional na e na- 
cion durante un di su tem- 
ponan mas dificil,” un repre- 
sentante di Jordan a bisa den 
un declaracion riba dialuna. 


E residente di Chattanooga, 
Tennessee, ken a gana un 
Emmy pa Actor mas impre- 
sionante den aña 2005 pa su 
rol como Beverly Leslie den 
“Will & Grace,” tabatin un 
rol importante den Mayim 
Bialik su comedia “Cll me 
Kat” y tabata parti di elenco 
di “The Cool Kids” tambe. 


Jordan su otro creditonan ta 
inclui “Hearts Afire,” Bos- 
ton Legal,” “Fantasy Island” y 
“The United States vs Billie 
Holida.” El a hunga varios rol 
den e serie “American Horror 
Story.” 


Jordan a fayece dialuna den 
un accident na Hollywood, 
segun reportahenan riba e si- 
tio web di celebridad TMZ y 
Los Angeles Times, citando 
un fuente no identifica. 


“Mi curason ta kibra,” Sean 
Hayes a publica. “Tur hende 
cu a conoce su persona tabata 
stima su persona. Nunca nos 
lo mira otro persona manera 
e. Un talento unico cu un cu- 
rason enorme.” 


Jordan a genera un base di fa- 
natico nobo den aña 2021 ora 
cu e resident di Los Angeles 
a pasa tempo durante e pan- 
demia cu su famia. El a kibra 
e rutina di hopi hende publi- 
cando videonan di su persona 
diariamente riba Instagram. 


Varios di su videonan tabata 
inclui su persona ta puntra 
“Como boso ta sinti awe?” y 
algun tabata inclui storia di 
Hollywood of su crecemento 
cu rumannan twin identico y 
nan cama. Otro videonan ta- 
batin temanan un poco mas 
chistoso y divertido mane- 
ra completa un ‘obstacle 
course.’ 


El a converti hopi di su me- 
morianan y observacionnan 
di bida den produccionnan 
riba escenario. 
Jordan a yega Los Angeles 


den aña 1982 cu “un soño 
y 1200 dollar den mi man,” 
sperando cu e lo logra su 
soño di bira un actor. El a 
ser bisa cu su estatura chikito 
y accento lo ta un obstaculo 
den e cumplimento di su 
soño. Sinembargo el a com- 
proba cu esaki no lo ta e caso. 


E gran cambio den su carera 
a bini ora cu el a hunga un 
rol den un episodio di e serie 
den aña 1989 yama “Murphy 
Brown.” “Ora cu e episodio 
aki a lansa, mi agente a yama 
mi persona e siguiente dia y a 
bisami ‘nunca mi a mira algo 
asina. E telefon no ta stop di 
zona.’” 


Entre e celebridadnan cu ta 
recorda su persona ta Jackee 
Harry, Marlee Matlin y Kris- 
ten Johnston, kendenan ta 
yama Jordan un “persona 
magico.” Lynda Carter a skir- 
bi cu “e ta pone un sonrisa 
riba e cara di asina hop hende, 
specialmente cu su videonan 
durante e pandemia. E tabata 
un gran talento y habilidad di 
pone tur hende hari y conecta 
den momentonan asina difi- 
cil.” 

Genetica ta conecta bipolaridad y schizofrenia na otro 


(AP) - Ora cu Chastity 
Murry a experiencia su 
prome caida psicotico, el 
a drenta su baño y a bebe 
full un boter di pildo, spe- 
rando cu e lo fayece. Afor- 
tunadamente, su yiu ho- 
ben a logra salba su bida. 


Rond di e mesun tempo 
aki, mas di un decada atras, 
e homber cu lo bira su casa, 
Dante Murry, tambe a expe- 
riencia algo similar y a con- 
sidera suicidio. 


Diferente malesa a hiba nan 
luganan similar, den su caso 
ta Bipolaridad, y den caso di 
Dante, tabata Schizofrenia, 
condicionnan cu tin hopi 
tempo considera di ta distinto 
y no relaciona cu otro. 


Sinembargo tin un gran can- 
tidad di estudio cu ta cre- 
ciendo, unda cu ta mira cu 
bipolaridad, schizofrenia y e 


diagnosis intermedio yama 
Schizoaffective disorder, ta 
comparti un base genetico 
comun, ademas di sintoman- 
an y señalnan cu ta comun 
entre nan dos. 


“Nan por ser considera como 
parti di un famia,” Dr. Mor- 
gan Sheng, ken ta co-dirigi 
un centro di investigacion 
psikiatrico na Broad Institute 
of MIT and Harvard a splica. 


E desordern Bipolar ta conoci 
pa causa cambionan extremo 
den e estado di animo di un 
persona. Schizofrenia ta car- 
acterisa pa halucinacion, y 
pensamento desordena. E 
desorden aki ‘Schizoaffective’ 
ta inclui sintoma di ambos 
condicion. 


E teora ta cu nan ta existi riba 
e mesun linea of den e mesun 
famia a cuminsa haya mas y 
mas base mirando cu cada 
biaha ta mirando resultado 
similar den mas y mas estu- 
dio, unda cu ta mira cu tin va- 
riacion di e influencia di me- 
sun genes riba con vulnerabel 
hende ta na e condicionnan 
aki. Un di ehempelnan mas 
recien ta e gen AKAP11, cual 
cientificonan na Broad y otro 
centronan a señala como un 
factor di riesgo fuerte pa am- 
bos desorden di bipolaridad 
y schizofrenia den un inves- 
tigacion publica na Journal 
Nature Genetics e aña aki. 


Expertonan ta bisa cu e re- 
sultadonan aki lo yuda dok- 
ternan compronde di miho 
manera kico ta crea e male- 


sanan aki, con nan ta afecta 
e organo mas compleho y 
kico mas por haci pa yuda 
comunidad. Mas adelante, 
expertonan ta premira cu e 
estudionan por yuda guia e 
tratamento y yega na miho 
medicamentonan tambe. Pa 
awo, nan ta spera cu esaki 
lo reforsa e idea cu e tipo di 
desordennan aki tin un base 
biologico y cu no tin fayonan 
moral, ni misterioso ni tam- 
poco condiconnan cu no ta 
conoci of no por ser conoci. 


“Esaki ta loke ciencia ta du- 
nando nos, un indicacion cla 
cu tin marcanan genetico y 
factornan di riesgo,” Dr. Ken 


Duckworth, hefe medico na 
National Alliance on Mental 
Illness a splica. 


E pareha Murry, kendenan 
a conoce otro via e aliansa y 
a casa den aña 2020, ta spera 
cu e estudionan aki por trece 
contesta na hopi preguntanan 
cu nan tin y cu varios otro 
cu problemanan mental por 
tambe haya contesta na nan 
preguntanan. Cu e ayudo di 
dokternan y di otro, nan tin 
control riba nan condiconnan 
y a haya proposito den yuda 
otronan cu ta padece di e me- 
sun of similar. 


Mas di un kwart di muhenan na Amsterdam no por cumpra 
productonan menstrual 


(NLTimes) - Mas di un 
kwart di muhenan na Am- 
sterdam no por a costia 
productonan 
menstrual 
por lo menos un biaha du- 
rante e aña aki, algun di e 
incidentenan forsando cu 
nan mester keda cas y no 
bay scol of trabao. 


E problema aki ta creciendo, 
e organisacion Neighbor- 
hood Feminists y agencia di 
investigacion Opium a haya 
den e prome estudio conduci 
tocante pobresa menstrual na 
Amsterdam, Het Parool a re- 
porta. 


E investigadornan a haci en- 
cuesta cu 870 persona cu ta 
menstrua for di tur parti di e 
ciudad y di tur grupo di edad. 


E resultadonan a asombra, 
iniciador Anneloes Dijkman 
a expresa na e corant. Aunke 
pobresa menstrual a ricibi 


mas atencion den añanan re- 
cien, tin tiki investigacion y 
estudionan haci pa cu esaki 
na Hulanda. 


Di e muhenan cu no por 
cumpra e productonan, mas 
di 60 porciento ta soluciona 


esaki cu uso di papel di baño. 
Mas di 70 porciento a bisa cu 
nan mester a keda cas y no 
bay traha of scol. Tambe nan 
ta stop di cumpra cuminda of 
material escolar pa nan por 
cumpra productonan men- 
strual. E investigacion a mira 
solamente productonan sani- 
tario, pero no a inclui gas- 
tonan adicional manera pildo 
pa dolor. 


Esaki ta un problema cu ta 
creciendo, segun e investiga- 
dornan a mira. 41 porciento 
di e participantenan a bisa cu 
nan a experiencia mas prob- 
lema durante e ultimo 6 lu- 
nanan aki. Nan a nombra 
perdida di ingreso y prijsnan 
cu ta aumentando como e 
causanan principal di esaki. 


bario, pero tambe di cada ini- 
ciativa y organisacion. 


Den practica, CEDE Aruba 
lo aumenta fondo opera- 
cional pa e organisacion di 
bario selecta, lo duna fondo 
adicional na proyectonan di 
fundacion den bario, lo duna 
presupuesto chikito na ini- 
ciativa di bario cu tin plan pa 
mehora nan bario y lo crea un 
programa den media pa mo- 
tiva y empodera famia y bario 
pa tuma accionnan positivo. 
Banda di esaki lo duna guia 
y sosten na organisacion den 
bario, depende di nan nece- 
sidad. Lo stimula creamento 
di mas programa y proyecto 
specifico pa gruponan di 
riesgo, manera hoben cu no 
a caba scol, adultonan mayor 
den soledad, hende cu limi- 
tacion cu no ta participa nin- 
gun caminda y mas. Den un 
caso ideal, e programanan ta 
adapta na e necesidad di cada 
bario. 


Despues di un presentacion 
cu hopi informacion, a parti 
tur 50 organisacion presente 
den 10 grupo y a duna nan 
den forma di un carusell e 
oportunidad pa trece idea y 
contribucion dilanti. E parti 
aki a wordo guia dor di mas 
coleganan di CEDE Aruba. 
Durante e actividad aki e 
evento a bira hopi interac- 
tivo y energetico. Na final, 
cada grupo a comparti su 
sentimiento pa e trabao den 
grupo y e programa. y por 
conclui cu e evento y proceso 
tabata positivo. CEDE Aruba 
y e organisacion di bario a 
gradici cada fundacion y de- 
partamento di Gobierno cu a 
participa den un forma activo. 
Lo traha ariba un reportahe 
di tur idea y reparti esaki bek 
bao di tur organisacion. De 
e siguiente simannan ta bus- 
cando personal adicional pa e 
centro- y organisacionnan di 
bario, pa asina tin mihor ca- 
pacidad pa ehecuta programa 
y proyecto. CEDE Aruba 
tambe ta formando un team 


chikito pa duna liderazgo na e 
programa y pa duna e sosten 
necesario na tur organisacion. 


Pa mas informacion tocante e 


programa Barionan Unico, lo 
por tuma contacto cu CEDE 
Aruba na 582-7666 of por 
manda un e-mail na barion- 
anunico@cedearuba.org 

CEDE Aruba ta lansa programa Barionan Unico 
Den encuentro entre centro- y organisacion di bario, fundacion y departamento di Gobierno 


Diabierna ultimo, CEDE 
Aruba a tene un en- 
cuentro entre centro- y 
organisacion 
di 
bario, 
fundacionnan y depar- 
tamentonan di Gobier- 
no. Despues di a firma e 
acuerdo cu Gobierno di 
Aruba pa fondonan adi- 
cional pa trabao di bario y 
despues di a firma e MoU 
cu tur centro- y organisa- 
cion di bario, CEDE Aru- 
ba a trece mas partners 
hunto pa duna un presen- 
tacion di e programa Bari- 
onan Unico y pa duna tur 
organisacion e oportuni- 
dad pa trece nan ideanan 
y contribucion dilanti. Un 
total 50 organisacion a 
participa na e evento aki. 


E prome parti di e encuentro 
tabata un presentacion, duna 
pa Director di CEDE ARU- 
BA, Sr. Daniel Tecklenborg. 
Akinan a splica cu CEDE 
Aruba, a base di feedback di 
hopi organisacion, a amplia 
su rol den comunidad. An- 
tes CEDE Aruba a wordo 
mira como fondo pa finan- 
cia proyecto y pa co-financia 
proyecto hunto cu fondonan 
Hulandes. Pero ultimo tem- 
po ta haci hopi mas cu esaki, 
entre otro organisa training 
pa hisa capacidad di organi- 
sacionnan, trece organisa- 
cion hunto pa planea y traha 
hunto, inicia programa y 
proyecto y tambe haci trabao 
di ‘lobby’ pa desaroyo den 
diferente area. Asina CEDE 
Aruba a bira un catalisator pa 


diferente desaroyo den nos 
comunidad. Temanan rel- 
evante pa e siguiente añanan 
ta: 
1. Empodera ciudadano y ini- 
ciativa comunitario; 
2. Programa di prevencion 
den nos comunidad; 
3. Sosten na gruponan vul- 
nerabel; 
4. Sosten na organisacionnan 
pa bira mas fuerte y mas cerca 
di e necesidad den comuni- 
dad. 


Den e programa Barionan 
Unico, CEDE Aruba lo fa- 
cilita un plataforma di organ- 
isacion hopi diverso y stimula 
colaboracion. Punto di salida 
ta cu den bario ta topa tur 
sorto di reto: social, edu- 
cacion, cultural, deportivo, 
economico, 
infrastructura, 
etc. Pa yega na solucionnan, 
tur e diferente actornan aki lo 
mester traha mas structura cu 
otro. P’esey e palabra Unico 
ta referi na union, colabora- 
cion y e parti unico di cada 

Sabiduria den nos alegria 


Skirbi pa Ruthy “Lady Ruth” Vrieswijk-Bergen 


Nos a keda rondona pa 
arte, bunita arte ! Den or- 
anan di mainta riba dos 
Diasabra sigui, dianan 8 y 
15 di Oktober, Lady Ruth 
a participa na un otro 
bunita 
workshop 
duna 
pa e artista multifacetico 
Laureen Eman. E biaha 
aki, nos a bay sinya algo 
di pintamento cu “Pallet 
knife”. Un grupo hopi en- 
tusiasma y inspira cu den 
fondo dushi musica di an- 
janan setenta, entre otro, 
nos favorito Jambalayah. 


Y den oranan di anochi riba 
e mesun Diasabra dia 15 di 
Oktober 2022, Lady Ruth a 
presencia e bunita apertura di 
un exposicion unico y super 
super bunita di amigo ru- 
man Stanley Heinze, cu su 
nomber artistico “Stanga”. 
Esey ta su nomber con nan ta 
yamele na Surnam. 


Pues, nos a keda rondona pa 
bunita bunita arte ! Pero e 
arte di Stanga ta full diferente 
cu nos arte cu nos ta custum- 
bra cu ne. No ta acrylic ariba 
canvas, ni verf di azeta ni verf 
di awa. Stanga su obranan ta 
crea y traha for di un potret 
saca 
digitalmente, 
dorna, 
kita pone, pone kita, colora 
y forma den un obra unico y 
impactante. Ta masha tempo 
nos no a presencia un exposi- 
cion asina bon bishita . Hopi 
ta esnan cu a bin admira y 
cumpra un obra di Stanga. 
Cada un obra, un gigante ex- 
presivo ariba su mes. Hopi 
ta e mensahenan cu por sinti 
den cada un di su obranan. 
Nos Prome Ministro Sra. 
Evelyn Wever Croes a hiba 
palabra y a toca e temanan cu 
un artista ta biba aden, crea y 
comparti. Prome cu e precio- 
so nietanan di Stanga y Amy 
Lasten a “corta e cinta cora 
cu nan moketenan chikito “, 
e mihor amigo di Stanley y e 
yui muhe di Stanley y Amy, 
“Satya” a describi su tata 
como e artista cu tawata in- 
spira nan tur pa sigui padilan- 
ti “no matter what”, pa busca 
nan potencialnan y logra es- 
akinan. No ta algo chikito pa 
traha 10 anja ariba obranan di 
e peso aki, di e balornan aki, 
di e creacionnan aki. 


Stanga a hasi y ta hasiendo 
bon uso di su tempo gozando 
di su penshoen bon mereci. 
Un sala di Unoca comple- 
tamente yena di famia, ami- 
gonan y coleganan artista. 
Un excelente team pasando 
constantemente cu e scaal- 


chienan di snacksnan dushi 
y glasnan yena cu dushi binja 
blanco y cora. Stanga y Amy a 
sa di move tur rond meymey 
di nan invitadonan, Amy su- 
per elegante bisti den un trahe 
suave blauw cu blanco, fluffy 
bailando na su curpa y Stanga 
den su carson y camisa man- 
ga largo blanco. Un pareha 
artista, pasobra, Amy no ta 
un desconosi riba tereno di 
teatro. Un pareha felis cu 
nan footprints artistico .Un 
pareha dinamico . Un pareha 
di amor. Un pareha di bunita 
energia. Y ta e energia buni- 
ta aki bo ta wak y sinti den 
cada obra di Stanga, tur ariba 
metal , un material duradero. 
Di colornan fuerte alegre te 
cu colornan suave casi trans- 
parente. Pabien lieve Stanga, 
pabien cu bo exposicion “Be- 
yond words, Inner Outer” cu 
sigur lo inspira nos hobennan 
studiante talentoso cu tambe 
ta gusta explora y hunga riba 
nan laptop cu potretnan digi- 
tal y cambia esakinan den ob- 
ranan maraviyoso. 


Digital Art. Na caminda pa 
sinya nos con hopi cos por 


hasi cu computer. E fantasti- 
co expo aki, “Beyond words, 
Inner Outer” lo ta habri pa 
publico, pa scolnan y pa tur 
cu kier bin inspira pa un 
tempo basta largo, segun nos 
por a comprende. Por yama 
Unoca pa mas informacion. 
Ora curason ta yen, curason 
ta papia. Laga e obranan di 
Stanga papia cu bo. Hasi un 
bishita na Unoca. Y laga bo 
curason tambe papia . Bida 
ta bunita. Y cu amor pa arte, 
nos bida ta mas bunita ainda. 
Vitamina pa wowo, vitamina 
pa e alma. Danki na nos bon 
Dios pa duna cada un di nos 
talentonan cu nos por expre- 
sa nos mes aden y comparti 
cu nos prohimonan. Danki 
pa lesa nos relato. “Stay safe 
y Love you too “! Pabien un 
biaha mas na famia Heinze- 
Lasten cu e expo maraviyoso 
aki , cu di berdad no tin su- 
ficiente palabra bunita pa de- 
scribi den su totalidad. 


Un exposicion di alta calidad, 
un exposicion expresando 
figuranan y colornan den tur 
claridad. 

Drizly ta keda di acuerdo pa mehora siguridad di data despues di 
supuesto hack 


(AP) - Aplicacion pa de- 
livery di alcohol Drizly ta 
keda di acuerdo pa haci 
reforsa nan siguridad di 
data y limita e coleccion di 
dato pa resolve regulador- 
nan federal su acusacion 
cu su fayonan di siguridad 
ta expone e informacion 
personal di mas o menos 
2.5 miyon cliente. 


Federal Trate Commission a 
nauncia e accion dialuna con- 
tra di Drizly, un subsidiario 
di Uber cu ta deliver alco- 
hol den estadonan unda cu 
esaki ta legal, y ta partner di 
bendedornan den centenares 
di ciudad rond di Merca. E 
acuerdo di consentimento cu 
FTC tambe ata nombra CEO 
di Drizly Cory Rellas. 


E reguladornan ta acusa cu e 
compania y Rellas a ser alerta 
di problemanan di siguridad 
prome cu e hack den aña 2020 
sinembargo no a proteha e 
datonan di e clientenan. 


Drizly a keda di acuerdo cu lo 
pone na vigor un programa di 
siguridad extenso y lo establ- 
ece medidanan pa salbaguar- 
dia e siguridad y asina limita 
e coleccion di dato cu ta nec- 
esario pa propositonan spe- 
ficico. Tambe nan lo destrui 
cualkier dato cu no ta necesa- 
rio. 


“Nos proposicion contra di 
Drizly no solamente ta re- 


stringi loke e compania por 
keda cune y colecta sino 
tambe ta sigura cu e CEO 
enfrenta consecuencia di e 


compania su fayonan,” Sam- 
uel Levine, director di FTC 
su proteccion di clientenenan 
a bisa den un declaracion. 


“CEO cu ta corta caminda 
ora ta trata di siguridad mes- 
ter tuma nota di esaki.” 


Drizly ta colecta y warda su 
informacion riba Amazon 
Web Services cu un rango 
amplio di data di clientenan 
manera e-mail, adress, num- 
ber di telefon, localidad y 
informacion, ademas didata 
cumpra for di tercer parti- 
donan segun FTC. 


“Nos ta tuma e privacidad 
di e consumidor y siguridad 
hopi serio na Drizly, y nos ta 
contento di por pone e even- 
to aki di aña 2020 tras di nos,” 
E compania a bisa den un de- 
claracion. 


Musk tin plan ‘super app’ pa Twitter 


(AP) - Elon Musk tin un 
aprecio na e letter X. E 
ta yama su yiu cu e can- 
tante Grimes “X”. El a 
nombra e compania cu el 
a crea pa cumpra Twitter 
X Holdings y su compania 
SpaceX. 
Aparentemente e tin inten- 


cion di converti Twitter den 
un “aplicacion cu lo haci tur 
cos” cual e ta yama X. 


Pa lunanan largo, e CEO di 
Tesla y SPaceX a expresa in- 
teres den crea su propio ver- 
sion di e aplicacion exclusi- 
vamente Chino WeChat, un 


super aplicacion unda cu por 
haci video yamadanan, man- 
da mensahe, mira serienan 
y haci pagonan pa resto di 
mundo. Por lo menos, esaki 
ta loke e kier haci despues cu 
e cumpra Twitter. 


Tin algun obstaculo pa cu 
esaki. E prome ta cu Musk su 
Twitter no lo ta e unico com- 
pania global cu e meta aki, y 
e hecho cu e lo mester yega 
nivel di su rivalnan prome. 
E siguiente ta e pregunta si e 
usuarionan kier un version di 
Twitter unda cu por haci tur 
cos, of cualkier otro super 
aplicacion na prome luga. 


Cuminsando cu e compe- 
tencia y e demanda di clien- 
tenan. Meta a pasa añanan 
largo pa crea nan plataforma 
e destino pa yega na tur cos 
online, agregando pagonan, 


weganan, compra y te hasta 
funcionnan pa conoce hende 
riba su red social. Te cu awo, 
nan tabatin tiki exito, miran- 
do cu mayoria di nan ganashi 
te ainda ta bini for di benta di 
aviso. 


Google, Snap, TikTok, Uber 
y otronan tambe a purba uni 


na esaki caba, expandiendo 
nan ofertanan den un in- 
tento di bira indispensabel 
pa hende cu ta bibando nan 
bida diario. Ningun a logra 
algo significante te ainda, pa 
motibo cu hendenan ya caba 
tin varios aplicacion na nan 
disposicion pa encarga di tur 
e diferente aspectonan aki. 

Aruba Tennis National Junior Championship october 2022 un exito 


E tabata un evento sigur 
anticipa; un torneo pro- 
fesional pa determina e 
ranking di nos tenistanan 
local pa 2022. Pa 2 fin di 
siman, October 15, 16, 22 
y 23, Aruba Lawn Tennis 
Bond a organisa un tre- 
mendo campeonato riba e 
canchanan di Aruba Rac- 
quet Club. 


No menos cu 67 registracion 
a drenta di nos tenistanan lo- 
cal cu a hunga un total di 103 
wega cu a suma na 84 ora di 
weganan hopi intenso, du- 
rante mainta, merdia y atardi 
cu a keda hunga. E categori- 
anan tabata ta Mini Tennis, 
Orange Ball, Girls U10, Boys 
U10, Girls U12, Boys U12, 
Girls U14, Boys U14, Girls 
U16, Boys U16, Boys U18. 
E hobennan a bin cu hamber 
pa wega pasobra e batayanan 


cu tabatin riba e canchanan, 
tabata fuerte, a pesar di e solo 
cayente riba nan cabes. Na fi- 
nal, e ganadornan cu a logra 
marca nan nomber den e 
Campeonato aki den nan cat- 
egoria a bira: 


Orange Ball 
Winner = Adam Oehlers 
Runner-Up = Ian Frank 


Girls U10 
Winner = Eva Benschop 
Runner-Up = Juliet Loefs- 
tok 


Boys U10 
Winner = Christopher Pin- 
gree 
Runner-Up = Giovanni Bo- 
cache 


Girls U12 
Winner = Hailey Curiel 
Runner-Up = Dhaena Goi- 


tia 


Boys U12 
Winner = Markus Ingwersen 
Runner-Up = Nicolas Lee 


Girls U14 
Winner = Mali Baroud 
Runner-Up = Isis Martinez 


Boys U14 
Winner = Nishentel Meyers 
Runner-Up = Jerome Koop- 
mans 


Girls U16 
Winner = Danelle Quijada 


Runner-Up = Kyriana de 
Cuba 


Boys U16 
Winner = Elias Vandormael 
Runner-Up = Jay Wernet 


Boys U18 
Winner = Sebastian Ruiz 
Runner-Up = Kyle Ras 


Aruba Lawn Bond ta gradici 
tur mayornan, mescos cu 
amigonan, ex tenistanan y fa- 
naticonan di deporte cu taba- 
ta presente pa apoya e campe- 
onato aki. Palabra di danki ta 


bay na Richard Zimmerman 
cu tabata e referee na encargo 
di controla e weganan y cu a 
desplega un tremendo trabao. 
Un danki ta 
bay na sponsornan, Setar, 
Domino’s Pizza y Swift Dis- 
tribution cu a contribui pa 
haci e weganan aki posibel y 
yega na trofeonan unico cu e 
ganadornan a ricibi. Pabien 
Aruba, Tennis ta activo back 
cu tur forsa y cu hopi plan- 
nan pa sigui crece, aportando 
na deporte y mentenan sano 
den nos comunidad 


Britta Schwengle y Malik Hoveling ta bay representa Aruba na Santa 
Marta 2022 


Britta Schwengle, atleta 
di Open Water y Malik 
Hoveling di IQ Foil ta cla 
pa representa Aruba na e 
Juegos Centroamericano 
y del Caribe de Mar y Pla- 
ya Santa Marta 2022. 


Den un post riba e pagina di 
Facebook di I Juegos Cen- 
troamericanos y del Caribe 
de Mar y Playa 2022 a duna 
bon bini na nos atletanan di 
Aruba, compaña pa un video 
den cual e atletanan ta intro- 


duci nan mes. 
“Aruba ya kier yega Santa 
Marta”, e post a indica. “E 
deportistanan Arubiano ta 
emociona pa competi den e 
I Juegos Centroamericanos 
y del Caribe de Mar y Playa 


2022 na Santa Marta. Britta y 
Malik ta bay representa Aruba 
den e competencia deportivo 
aki. Britta ta bay competi den 
aguas abiertas (open water) y 
Malik den vela (foil).” 


Homber Spaño canando pa yega Mundial 
ta desaparece na Iran 


(AP) — No a tende nada 
di 
un 
homber 
Spaño 
canando for di Madrid na 
Doha pa e Mundial FIFA 
2022 desde e dia cu el a 
crusa den Iran tres siman 
pasa, su famia a bisa ayera, 
temiendo pa su paradero 
den un pais hundi den dis- 
turbio. 


E ex-paracaidista y fanatico 
di futbol di 41 aña di edad, 
kende tabatin experiencia 
den canamento di distancia 
largo, a ser mira ultimo biaha 
na Irak despues di ‘hike’ door 
di 15 pais compartiendo su 
biahe extensamente riba Ins- 
tagram durante ultimo nuebe 
luna. 


Su mama, Celia Cogedor a 
bisa AP cu nan ta hopi preo- 


cupa. Mayornan di Sanchez a 
comparti e ultimo mensahe 
di audio cu a ricibi di nan 
yiu, segun el a bisa na tera 
Irani. “Mi ta cu un amigo cu 
a bin busca mi. Mi ta bay- 
endo Bandar Abbas, 1,700 ki- 
lometer sur di Iran, cerca isla 
di Hormuz”, Sanchez a bisa 
den un stem trankil. 


El a bisa cu e tabatin plan pa 
bay Tehran, capital Irani, e 
siguiente dia, unda un canal 
di television tabata kier haci 
entrevista cune. Su proximo 
stap tabata Bandar Abbas, un 
waf na sur di Iran unda e lo 
a subi un boto pa yega Qatar. 
Pero su mayornan ta bisa cu a 
perde su rastro desde cu el a 
yega Tehran. 


Maske el a adverti su famia 


cu comunicacion lo no tabata 
mesun facil na Iran, despues 
di 8 pa 9 dia e famia a cum- 
insa pensa cu mester reporta 
su desaparicion, y a haci esaki 
dia 17 di october. Nan a bisa 
polis y diplomaticonan Spa- 
ño ta yudando e famia. 
Minister Spaño di Relacion 
Exterior a bisa cu embahador 
di Spaña na Tehran ta encarga 
di e caso. 

Lider di AVP, mr. Mike Eman: 


Aanwijzing no a yega Cocolishi, pero si na cas di nos conciudadanonan! 


“Recibonan dobel di awa y 
coriente, pago pa remedi, 
costo di bida impagabel 
ta locual ta asotando nos 
hogarnan e momentonan 
aki. E “aanwijzing” no a 
yega na Cocolishi, pero 
realidad di e maneho di 
Gabinete Evelyn Wever 
Croes ta destrosando e 
base di un existencia husto 
den bida di nos hendenan. 


E “aanwijzing” ta yegando 
manera un realidad amargo 
den hogarnan di nos conciu- 
dadanonan”. Esaki ta reac- 
cion di e Lider di AVP mr. 
Mike Eman riba e expresion 
di jubilo di Gabinete Wever 
Croes cu nan no a haya un 
“aanwijzing”. 


Gobierno y coalicion ta sordo 
y ciego pa dolor di pueblo 
Nunca antes den historia di 
Aruba nos pueblo a worde 
asina maltrata pa un gobier- 
no. E medidanan di Gabinete 
Wever Croes ta cruel y sin 
misericordia. Den tur skina di 
Aruba nos ta tende gritonan 
di auxilio, e Lider di AVP 
mr. Mike Eman ta expresa. 
Ta Ministernan di Gabinete 
Wever -Croes y e 11 parla- 
mentarionan di MEP-RAIZ 
so no ta scucha nan. 


Tur esaki ta bini riba un au- 
mento barbaro caba di costo 
di bida. Ariba esaki ta bini 
awor e aumento di BBO y 
pagamento pa remedi. 


Eman ta bisa cu famianan na 
Aruba ta haya nan mes mas y 
mas confronta cu un pobresa 
creciente y alarmante. Costo 
di bida y gastonan pa subsis- 
tencia di un famia a conoce 
un aumento dramatico. Me- 
didanan cu Gabinete Wever- 
Croes a implementa durante 
e ultimo añanan a impacta 


e cifra di inflacion severa- 
mente. 


Preocupacion di CAft y Raad 
van Advies no ta e preocupa- 
cion di Hulanda 
CAFT ta adverti cu Gabi- 
nete Wever Croes ta busca e 
solucion den saco di pueblo 
cu aumento di belasting en 
bes di corta den e gastonan 
excesivo: de noodzakelijke 
lastenverlagingen 
worden 
onvoldoende opgepakt en 
dekking wordt te veel gevon- 
den in het verhogen van de 
belastingen. Raad van advies 


ta bisa cu Gabinete Wever 
Croes ta crea un cantidad 
di diensten y raden nobo cu 
nan no ta mira nan hustifi- 
cacion. Esaki ta unda mas di 
40 miyon extra ta bai di go- 
edren en diensten y ta apunta 
“Friends & Family”. E hecho 
cu Gabinete Wever Croes ta 
busca e placa pa paga pa esaki 
for di saco di pueblo por ta 
un preocupacion di CAFT y 
Raad van Advies, pero no pa 
Hulanda. Pa Hulanda e bot- 
tomline di e presupuesto ta 
conta, e bottomline di pueblo 
no ta nan preocupacion. Esey 


ta e pueblo mes mester dicidi 
si esaki ta e prioridad cu nan 
ta desea. 


Solo el pueblo salva al pueblo 
Den cierto sentido Hulanda 
tin rason. Nan ta controla e 
cifra final di presupuesto. Si 
e gobierno ta escohe pa masa- 
cra e pueblo pa haya entrada 
pa paga pa su malgastamen- 
to di placa ta na e pueblo di 
Aruba pa dicidi si kier sigui 
soporta e forma di goberna- 
cion aki 


. “Si na Aruba famianan tin 
cu scoge entre paga pa recibo 
di coriente of pone cuminda 
riba mesa. Si den pueblo es- 
nan mas vulnerabel mester 
scoge entre paga pa remedi of 
alimenta nan yiunan manera 
debe ser”, esakinan no ta cos 
cu nan ta wak na Den Haag. 
E bottomline di presupuesto 
nan ta wak, e bottomline 
di pueblo ta nos mester de- 
fende”, e Lider di AVP mr. 
Mike Eman a enfatisa. E ta 
agrega: “mas cu un bes nos a 
comparti den barionan cu no 
ta responsabilidad di Hulanda 
pa bin libra Aruba di e Gabi- 
nete Wever Croes, pero “solo 
el pueblo salva al pueblo”. 


Parlamentario Marco Berlis (MEP): 
Economia di Aruba a crece cu 5.7% den e di dos kwartaal 


Mescos cu Turismo ta kib- 
rando tur record desde 
April, asina tambe Banco 
Central di Aruba a indi- 
ca cu pa di dos trimester 
consecutivo nos economia 
a crece y e biaha aki cu 
5.7% compara cu e mesun 
periodo di 2021. “E crece- 
mento di 5,7 porciento 
den Producto Bruto Do- 
mestico (PBD) real a de- 
riva for di e impulso posi- 
tivo continuo den e sector 
turistico. Indicadornan di 
inversion y consumo a de- 
mostra un expansion den 
actividad economico.” 


Ademas Banco Central di 
Aruba ta bisa lo siguiente: 
“E mehoracion persistente 
aki tabata conecta cu un 


subida den e cantidad total 
di turista y cantidad di ano- 
chi di turista, cu a hiba na un 
crecemento den operacion 
di hotelnan (Tabel 1). Den e 
prome mitar di 2022, Aruba a 
conoce un subida di 61,9 por- 
ciento den cantidad di turista 
compara cu e prome mitar 
di 2021, y a yega te na 91,8 
porciento di e nivel di 2019 
(pre-COVID). Un aumento 
den turistanan procedente di 
Merca (+46,5 porciento) a 
conduci na e cantidad halto 
di turista, como tambe un 
crecemento den tur mercado. 
E mehoracion den demanda 
turistico a causa un amplia- 
cion den e tasa di ocupacion 
di hotel (+63,1 porciento) y 
otro indicatornan di e sector 
hotelero. Banda di cantidad 


total di turista, bishitantenan 
di crucero tambe a contribui 
na e recuperacion, registran- 
do un crecemento di 16.481,0 
porciento compara cu e aña 
anterior.” 
Turismo, nos unico pilar 


economico, ta creciendo y 
yudando nos economia re- 
cupera hopi liher y yudando 
gobierno baha e deficit segun 
rekisitonan di RMR y CAft. 
E hecho cu gobierno a lora 
manga y a traha duro pa baha 


e defecit di 1028 miyon pa 
25 miyon florin na 2023, ta 
muestra cu nan trabao ta du- 
nando fruta. Gobierno hasta 
ta premira cu lo por tin un 
posibilidad cu lo tin un pre- 
supuesto balansa of hasta un 
surplus otro aña, cual por ta 
un logro historico y prueba 
rotundo di experticio, serie- 
dad, y stabilidad di un gobi- 
erno cu ta traha incansabel- 
mente pa e recuperacion di 
nos pais. 


Ban sigui keda positivo y enf- 
oca pa sigui traha duro. Hun- 
to nos por logra cualkier cos. 
Hunto nos trabao, sacrificio y 
amor pa nos pais lo yuda nos 
vence tur obstaculo den nos 
caminda! 

Minister di Finanzas Xiomara Maduro (MEP): Aruba no a haya KB 
Aruba demostra cu e trabao cu ta wordo haci ta uno serio na bienestar di nos Pais 


Diabierna mainta Min- 
ister Presidente y Min- 
ister di Finanzas a yama 
un conferencia di prensa 
extra ordinario relaciona 
cu e Reunion di Conseho 
di Minister di Reino ca- 
minda a dicidi cu Aruba 
no ta haya un aanwijzing/ 
instruccion of KB manera 
a wordo conseha pa CAft. 


Ta gradici e ekipo cu a 
traha dianan largo y bao 
di presion 
Na prome luga e manda- 
tario a gradici nos bon Dios 
pa brinda e sabiduria, forsa 
y pasenshi pa por asumi e 
responsabilidad 
grandi 
pa 
Pais Aruba. Un trabao cu a 
wordo haci den ekipo pa cual 
Minister Maduro a gradici e 
ekipo cu a yud'e y muy spe- 
cial pa a yuda nos Minister 
President. Tabata dianan hopi 
largo, sigur traha cu presion 
grandi pero awe nos por wak 
un biaha mas, nos a demostra 
cu e trabao cu ta wordo haci 
pa Aruba ta uno serio y di 
responsabilidad grandi, pero 
principalmente cu hopi amor 
y di bon curason pa e pueblo 
di Aruba. 


Henter e ekipo lidera pa 
Minister President a dem- 
ostra caracter 
Minister di Finanzas durante 
e conferencia di prensa a trece 


dilanti cu sigur den transcur- 
so di e tempo cu a hiba nos 
Pais te akinan pa locual ta e 
conseho di CAft pa Aruba 
ricibi un KB, esaki a exigi 
caracter di e ekipo cu a yuda 
y asesora Gobierno. E man- 
datario encarga cu Finanzas 
a gradici Minister President 
cu a demostra no solamente 
e diplomacia cu bo mester 
tin como Minister President, 
pero e guia y e liderazgo pa 
asina asumi e responsabilidad 
di hiba e dialogonan necesa- 
rio. Semper Minister Presi- 
dent a keda na mesa, hiba tur 
discusion necesario cu un 
meta den mente y curason, 
cual ta e bienestar di Aruba. 


No tin otro hende cu por 
stima nos Pais mas cu nos 
mes 
Awe e decision di Conseho 
di Minister di Reino ta cu 
Aruba no ta haya instruccion 
y esaki ta e resultado di e tra- 
bao responsabel cu a wordo 
haci desde e prome momen- 
to. Aruba tabata sa kico tin cu 
wordo haci pa nos drecha nos 
situacion, pasobra no tin otro 
hende cu por stima nos Pais 
mas cu nos mes. No tin otro 
hende tampoco cu por asu- 
mi e responsabilidad cu nos 
como Pais tin cu asumi segun 
Minister di Finanzas. Den 
nos tin e forsa inigualabel pa 
bini hunto y haci cosnan bon 


pa nos Pais. 


Nos tin cu keda hunto y 
sigui traha na bienestar di 
Pais Aruba 
Awo e trabao no a caba, nos 
tin cu keda hunto y sigui cu 
e trabao. Awe mainta a sinta 
un rato cu CAft, kende ta di 
bishita na Aruba, pa asina por 
pasa ariba e puntonan. Min- 
ister Maduro a trece dilanti 
cu den bida ta net con bo 
kier mira e cosnan. Bo tin un 
escogencia, ta keda na bo si 
bo ta acepta e critica of bo ta 
dicidi cu e critica ta eynan y 
bo kier traha ariba dje na un 
manera positivo. Na fin di 
dia, nos tur lo kier logra pa 
Aruba bay padilanti y cu nos 
tin un finanzas publico sos- 
tenibel cu e pueblo ta haya 
alivionan necesario. Ta nos 
tin cu maneha e situacion cu 
nos ta den dje. E realidad fi- 
nanciero no ta cambia, pero 
si, nos tin cu duna di nos 
parti pa nos haci e cambionan 
cu nos kier mira realisa segun 
Minister di Finanzas. 


Awo tin trankilidad y con- 
fiansa pa sigui traha pa 
Pais Aruba bay padilanti 
E decision di Conseho di 
Minister di Reino pa Aruba 
no haya un KB, sigur ta un 
punto cu ta trece e trankilidad 
hopi necesario pa nos por tin 
e confiansa y e forsa pa sigui 


traha pa bay dilanti. Mundo 
henter tin wowo riba Aruba y 
sigur por mira e progreso cu 
nos a conoce den tempo hopi 
corto, caminda tabata tin def- 
icitnan grandi y ya caba nos ta 
bay den direccion di un pre- 
supuesto balansa. 


Danki na e trabao grandi 
cu ta wordo haci pa Pais 
Aruba 
Na final Minister Xiomara 
Maduro a declara cu awo ta 
sigui riba e mesun caminda 
cu nos tabata ta prome cu e 
pandemia caminda a yega 
na un situacion di surplus 
di nos Pais. Den pandemia 
Gobierno a hiba un maneho 


pa yuda pa e pueblo por tin 
e alivio necesario. E enfoke 
di Gobierno ta dirigi pa nos 
por bay bek na e situacion 
caminda no tin deficitnan 
mas, caminda bo ta maneha 
e debe grandi cu Pais Aruba 
cual ta prominente ariba nos 
finanzas publico. Nos ta sigui 
dilanti cu e mesun fe, mesun 
forsa y mesun sabiduria cu 
nos bon Dios ta brinda nos 
y agradecido cu nos tin un 
Minister President cu ta guia 
e Pais aki hunto cu un ekipo 
grandi den Gobierno di Aru- 
ba, un grupo di Arubiano cu 
ta stima e Pais aki y principal- 
mente kere den Aruba. Danki 
pa kere den Aruba! 


Parlamentario Shailiny Tromp-Lee (MEP): 
Hunto nos por combati e trafico ilegal di persona 


Diamars ultimo dia 18 di 
october 2022, dia nacional 
contra traficacion di hen- 
de, mi a asisti na lansam- 
ento di e pakete educativo 
riba e topico di traficacion 
hende. Un pakete special 
pa studiantenan di scol se- 
cundario di 12 pa 18 aña. 


Manera cu a keda accentua 
durante e atardi aki, na Aru- 
ba tambe nos tin casonan di 
‘mensensmokkel y mensen- 
handel’ y pesey mes nos 
mester duna e topiconan aki 
su debido atencion. E pakete 
ta forma parti di e campaña 
'Habri bo wowo', cu a inicia 
na 2021 y cu nos por sigui 
via www.habribowowo.com, 


rednan social (Facebook, In- 
stagram), radio y corant. 


Cu e pakete kier logra au- 
menta e conocemento y 
consciencia riba e temanan. 
E ta pa siña nos pa habri nos 
wowo y alabes pa conscienti- 
sa cu hunto nos por combati 
e trafico ilegal di persona. Y 
con mihor pa haci esaki cu 
door di incorpora e topico 
den nos curiculo escolar y 
brinda e formacion necesario 
na nos hobennan. 


Mi ta termina cu palabran- 
an di gradicimento y felici- 
tacion na un y tur cu a haci 
esaki posibel, principalmente 
CMMA. 

Resultado Sorteo 
october 24, 2022 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 
0 


0 
0 
0 
0 
0 



7 



X2 


6007 


www.lottoaruba.com 


resultado : sorteo 24 Oct 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5935 
230.000,- 


x Jackpot 
x match 4+ 


Proximo Jackpot 


FP 


953 


x Jackpot 


Sorteo # 3719 
Sorteo # 


Sorteo # 1775 


5542 


4730 


Sorteo # 3719 


9944 


x Jackpot 


x match 4 
x afl. 12,00 


4872 


Sorteo # 3719 


Sorteo # 593 


x afl. 500,00 


x afl.15,00 
x afl 50.00 


Leo 


Sorteo # 


x afl 8,00 


Mega Ball 


Proximo Jackpot 


250.000,- 


x match 4 


x match 4 
55.000,- 


Proximo Jackpot 


Sorteo # 


Sorteo # 


Afl. 100.000,- 




Letter 


0 
0 
0 


0 


0 
3 


131 


0 
0 
0 
0 
0 



7 



x match 4 
56.000,- 


Proximo Jackpot 


Sorteo # 


Sorteo # 5925 


Sorteo # 


x afl 8,00 


Mega Ball 


Proximo Jackpot 


250.000,- 


x match 4 


4323 


Sorteo # 5577 


Sorteo # 507 


x afl. 500,00 


x afl.15,00 
x afl 50.00 


Scorpio 


X2 


110 


x Jackpot 


Sorteo # 7774 
Sorteo # 


Sorteo # 1523 


8895 


7651 


Sorteo # 6818 


7762 


x Jackpot 


x match 4 
x afl. 12,00 


www.lottoaruba.com 


resultado : sorteo 24 Oct 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7637 
230.000,- 


x Jackpot 
x match 4+ 


Proximo Jackpot 


X2 
04-07-09-17-26 


8983 


Afl. 100.000,- 


anochi 


diario 
Korsou 
super4 
flamingo 


9389 
3852 
1223 
0840 
7640 
7757 
super5 
9905 
3630 
0576 
- 
8796 


sorteo/servicio 


Segun statisticanan di cin- 
co causa di morto mun- 
dialmente ta stroke. Pa e 
motibo aki no a duda nin- 
gun momento pa organisa 
den cuadro di dia mundial 
di stroke un charla infor- 
mativo cu ta completa- 
mente gratis, pa asina 
para keto y enfoca riba un 
tema asina importante. 


Pa cu esaki lo tene diahuebs 
awo, 27 di oktober un anochi 
informativo na MFA Parade- 
ra di 6pm pa 9pm cu ta hiba e 
tema ‘Bida despues di stroke’. 
Un iniciativa cu ta wordo 
carga pa e team completo di 
stroke na Horacio Oduber 
Hospital. E team aki ta ser 
forma pa e team di neurolo- 
gia y tambe di revalidatie. 


Durante e anochi informativo 


aki lo papia tocante diferente 
topico manera entre otro e 
factornan di riesgo, preven- 
cion y tratamento. Awendia 
tambe ta mira hopi stroke cu 
ta ripiti y alabes ta alarmante 


cu e edad cu ta haya un stroke 
ta bahando. Si un pashent 
haya stroke y ta sobrevivi , e 
por keda cu retonan neuro- 
logico cu ta hopi fastioso y cu 
por influencia su calidad di 
bida pa semper. Pa e motibo 
aki e biaha aki a scohe pa e 
tema ‘bida despues di stroke’. 
Hopi famia tin dificultad pa 
cuida nan ser keri cu a haya 
un stroke. 


Lo papia di e consecuencian- 
an, e situacion social y tambe 
e situacion financiero. Tambe 
lo papia di e peso riba e famia 
pero tambe riba e pashent. 
Famianan ta encontra cam- 
bionan grandi pa cu esaki y 
pues ta importante pa mira e 
situacion completo. Nos pro- 
fesionalnan lo t’ey tambe pa 
contesta cualkier pregunta. 


Durante e tayer aki nos ta cera conoci cu e principi- 
onan basico di un camber scur pa fotografia y fotogra- 
fia alternativo cu un emulsion cu ta sensibel pa clari- 
dad. Nos ta cuminsa traha entre otro cu substancianan 
kimico y ta bay investiga con uza un aparato cu ta haci 
potret grandi. 


Ademas nos ta bay traha nos propio superficienan y carga- 
donan pa nos propio prints. Nos lo traha cu diferente sorto 
di material pa crea un base cu ta cuadra miho cu e tema y 
topico cu nos a scoge pa keda cune. Tambe ta importante pa 
pensa riba medionan fisico cu nos mester documenta y warda 
den un comunidad cu mas y mas ta documenta digitalmente 
e bida y present’e. 


E pregunta “Kico mas mester rescata”? ta inspira door e no- 
cion importante pa tene y conserva e medionan den nos bida 
cu nos ta haya cu ta di mes, pero en realidad pocopoco nan ta 
disparce. Den mundo, esakinan por ta cambionan cu ta tuma 
luga pa medio di cambio di clima, pero tambe cambio den nos 
ambiente, cultura of te hasta den nos bida personal. 


Den un mundo cu ta domina pa medio di tecnicanan digital, 
tin tambe hustamente e necesidad pa metodonan fisico cu ta 
rekeri habilidadnan personal y aporte artistico. Ta p’esey den 
e tayer aki nos ta bay investiga hunto cu Krisztina Czika con 
pa banda di e mundo digital nos por gara nos recuerdonan, 
warda nan y presenta nan pa medio di fotografia alternativa. 


Krisztina Czika ta di Hungria y eynan el a studia Moda y Tela 
na “Hogeschool voor de Kunst” cu ta keda na Boedapest. Na 
2012 el a muda pa Amsterdam. Eynan el a sigui cu su estudio 
na Gerrit Rietveld Academie unda cu na aña 2017 el a gradua. 


Krisztina Czika ta un artista honra cu a tene exposicion na 
diferente luga den mundo . Banda di esey e ta ofrece diferente 
tayer na unda cu e problemanan ecologico ta central. 


Asina e tayer cu e ta bay duna na Aruba ta un continuacion di 
un proyecto similar cu tabata un exito na Sri Lanka. Na aña 
2018 Krisztina Czika tabata huesped na Ateliers ’89. Cu un 
grupo di participante cu tambe a keda na Ateliers ’89, nan a 
traha instrumentonan musical cu papel recicla. 


En conexion cu Dia Mundial di Stroke un charla riba diahuebs 27 di october 
Acudi na HOH su anochi informativo ‘Bida despues di stroke’ 


E team di stroke na Hospital 
ta dedica na nan pashentnan 
y ta enfoka riba duna conseho 
cu e meta preventivo pa asina 
evita stroke pero alabes t’ey 
pa yuda y conseha na mo- 
mento cu un persona haya 
un stroke. 


Hospital y su team semper 


t’ey pa brinda asistencia med- 
ico na tur hende cu mester 
di esaki 24/7 pero sigur kier 
duna informacion con por 
preveni. No perde e anochi 
aki y asisti pa bo ta bon in- 
forma tocante stroke y e bida 
despues di un stroke. Y corda 
cu entrada lo ta completa- 
mente gratis! 


Ultimo siman pa inscribi na e 
workshop nobo di FOTOGRAFIA pa e 
luna di Oktober na Ateliers ’89 
Tayer di fotografia experimental cu Krisztina 
Czika “What’s left to capture?” 


SERVICIO A21 

Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Paradera 
Tel. 588 6638 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 


combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA BUSCA 
un cassette Deck pa cumpra 
si tin un, call me na 
Tel.594 5556 Junior 


__________________________________________ 


SERVICIO PUBLICO 


mi ta ofrece servicio pa pa hasi 
trabou di limpiesa parte mainta 


mi tin transporte 
Tel : 565 5807 


_____________________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na 
bon prijs? yama nos 
Tel. 593 9953/ 593 8453 
____________________________ 


SERVICIO PUBLICO 


construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
caha di Orgel. 
tin 3 cylinder NObO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


obituario 
a22 

Mi no a muri 
Ta pesey mi no ta bisa ayo 
Mi a dijes habri mi halanan y bula bai kiero 
Boso a keda atras no laga tristesa domina boso 
Keda uniun cu otro pa mi alma esey lo ta mi alegria 
Recorda mi cu hopi amor 


Cu inmenso tristesa pero conforme cu Dios su 
boluntad nos ta anuncia fayecimento di mi casa, 
mama ruman ,wela,amiga stima. 


Sra. Jorgina Maria Gonzalez-Maduro 
Mihor conosi como: “Gina of Ma Gina” 
*16 Aug 1956 - † 18 Okt 2022 


Na Nomber di su: 
Casa : Robert (Gonzo) Gonzalez 
Yiunan: Gwennnety Gonzalez y Jeannilo Gomez 
Naigel y Enny Marie Gonzalez 
Jerginio y Jennifer Gonzalez Texeira 
Yiu nan di crianza: Zulaika Albertsz y esposo 
Ghislaine de cuba y Charline Luydens 
Nieto y Nieta nan : Remishka Croes 
Remika Croes 
Zhade Arashi Gonzalez 
†Rayseun Akins 
†Rovick Gonzalez 
Ruman nan: Mario y Clara Maduro 
Silvio Maduro 
Subrino nan: Mario Angel Maduro y famia, John- 
Jairo Maduro 
Swa y cuña nan: Alby y Navas 
Edith Tromp 
Orvin Gonzalez 
Omo nan: Benito y chichi Maduro y yui nan 
Daniel Tromp y Clara Orman y famia 
Tanta: Sira Maduro y famia na Hulanda 
Madrina: Ebia Maduro Croes 


Su prima stima : Lucia y Ronald Maduro y yuinan 


Iha, amigo, amiga, bon bisinja nan, amistad nan ,su ex 
colega nan di onvanger der belasting. 


Su bon amiga nan di cas: Agnes Ruiz Arendes y famia 
Chica Danja y famia 
Martana Rasmijn y famia 
Jerishka Albertsz 


Tur amiga y amigo nan ta hopi pa menshona 


Demas famia Gonzalez, Maduro, Servinus, Texeira,, 
Gonzalez, Albertsz, Tromp, Krozendijk, Coffi, 
Ramirez, Croes, Koolman, Dania, Vrolijk, Thijzen, 
Petrochi, Navas, Rincones, Richarshon, Wong, de la 
Rosa, Miranda, Mejia, Figaroa 


Disculpa nos si den nos tristesa nos por a lubida algun 
famia of conocir. 


Condolencia lo tuma lugar na Royal Funeral Home 
Dialuna 24 di Oktober 2022 di 7’or pa 9’or di anochi. 


Ta invita pa acto di entiero cual lo tuma lugar 
Diamars 25 di Oktober 2022 na Misa Santa Filomena 
na Paradera di 2’or pa 4’or di atardi. Despues lo sali pa 
Santana Catolico na Paradera. 


Nos ta lamenta cu despues di entiero nos no ta ricibi 
bishita di condolencia na cas. 


Mi tin Dios pa wardador, Pues mi n’ tin falta di nada: 
Señor, ta mi wardador Mi’n tin falta di nada 
Den cunucu yen di yerba berde E ta pone mi sosega 
E ta hiba-mi na fuenti awa fresco Pa mi bolbe haña 
forsa. Salmo 23. 


Cu honda pena y dolor na nos curason, pero gradicido 
na nos creador nos ta participa cu despues di a lucha 
pa basta tempo cu su salud, pero semper cu su fe’ y 
speransa den Dios, a bai sosega serca su mama y den 
brasa di nos Creador, mi Casa, nos Ruman, Mama, 
Prima, Tanta, Abuela, Cuña y Amiga stima. 



Sra. Dionisia Filomena Giel-Pontilius 
Cariñosamente yama “Filomena Mena of Tanchi Mena” 
cu e bunita edad di 79 aña. 


Yiu mayor di Defuntonan: 
Lodewijk y Maria Pontilius-Britten 


Na nomber di su Esposo stima: 
Ephraim Giel 


Yiunan: 


Lucien Giel 
Alvin Giel y Debby Martinus 
Darlene y John Henriquez-Giel 


Mescos cu yiu: 


Angelique y Jean Trimon-Pontilius y famia 


Su nieto stima: 
Jethal Giel 


Rumannan: 


George ”Tico” y Lucia Pontilius-Paesch y famia 
Beatrice “Bea” Pontilius y famia 
Casildo “Chiel” Pontilius y Fransisca Farro y famia 
Anselmo y Ailyn Pontilius-Croes y famia 
Esmeralda y Erick Croes-Pontilius y famia 
Carmen Pontilius y Yuinan 
†Ronald “Ronnie” Pontilius 
Lourdes y Thomas Wolff-Pontilius y famia 
Stella y John Flemming-Pontilius y famia 
Tanta y Omonan: 


†Johana Britten y Famia 
†Catarina y †Generoso Vrolijk y Famia 
†Clautilda Britten y †Antonio de Cuba y Famia 
†Adela Britten 
Fransisca y Alberto Roga-Britten y famia 
†Reynaldo y †Marcela “Chela” Britten-Webb y Famia 
Sira Britten 


Mama di su nieto: 


Jenny Gamez y Famia 


Swa y Cuñanan: 


†Luis y Petra Giel-Erasmus y Famia 
†Angela Giel y Famia 
Margarita y †Albino Rasmijn-Giel y Famia 
†Nino y †Anna Giel-Farro y Famia 
†Maria y †Nicky Laclé-Giel y Famia 
Cecilia y Roque Solognier-Giel 
Fortunata y Nai Felicia-Giel y Famia 
Casin y Betty Giel-Erasmus y Famia 
Mena Giel y Famia 
Tica Giel 
Bencho Giel y Famia 
Chefa Giel 
Ruben y Lourdes Giel-Jansen y Famia 
Hubert “Tuss” Giel 


Sobrino(a) nan: 
Egbert Pontilius, Jorge Pontilius y famia, Eldrith 
Henriquez y famia, Lionel Henriquez y famia, , Oneida Henriquez y famia, 
Eldrich Pontilius y famia, Sergio Pontilius, Aldrick Pontilius y famia, Andre 
Pontilius, Erialda Croes, Rachell Oduber y famia, Michelle Oduber, Mary- 
lou Prada-Wolff y famia, Nathaly Wolff y famia, Ziziane Flemming y famia, 
Hypert Flemming, Howard Flemming y famia, Heward Flemming, Zuriah 
Flemming, Antonie Britten y Famia 
Mescos cu sobrina: 
Dorothy Lacle y famia, Suzette Giel, Jerelyne Kock- 
Giel y famia, Erica Werleman-Giel y famia, Madeline Lacle y famia 


Su ayudante manera un yiu: 
Yecxy Rojas, 


Demas ayudantenan: 
Carola y Zarelda Tremondt, Ita Ridderstaat, Lola 
Geerman, Ernesto Pirela 


Amiga manera ruman: Frida Maduro y famia. 


Amigo(a)nan di cas: 
Maria Luisa y Ursell Damun-Tromp y famia, 
Marietje y Frans van Vught-Winterdaal y famia, Carlos, Martha Garzon de 
de Avila y famia, Kaith y Shirley Barnhart y famia, Tricia Barnhart-Clark y 
famia, Jacky Webb y famia, Alfonso Tremondt, Teresa Semeleer-Figaroa y 
famia, Glenda Arends y famia, Robby y Carmen Robles y famia, Felepina 
Farro y famia, Vince y Annie Lal, Alba y Agusto Bastidas, Aurora Siera- 
Bautista, Rosana Tirabasi, y demas amistadnan cu semper ta rond di dje, 


Primo y primanan, comer y compernan, Ihanan, demas famia: Giel, 
Pontilius, Britten, Martinus, Gil, Leest, Tromp, Paesch, Henriquez, 
Inocencia, Farro, Croes, Oduber, Wolff, Flemming, Kelly, Vrolijk, Gamez, 
Roga, de Cuba, Webb, Rasmijn, Thiel, Ridderstaat, Comenencia, Figaroa, 
Diaz, Josefa, Garzon, Tremont, Morales, Barera, Marin, Arends, Quevedo, 
Everon, Branhart, Clark y demas famia ta invita tur famia, bisiña, amistad 
y conocirnan pa asisti na e acto di entiero cu lo tuma lugar diabierna 28 di 
october 2022 pa 4,or di atardi saliendo for di Misa Santa Anna y despues pa 
Santana Catolico na Noord. Tin oportunidad di condoleer y despedi di nos 
Mena stima for di 2,or den misa. Diahuebs 27 di October tin oportunidad pa 
condoleer famia na Aurora Funeral Home, for di 7:00 pa 9:00 pm. 
Lo bay tin un Box disponibel pa esnan cu ta desea embez di flor, pa haci un 
dunacion na Koningin Wilhelmina Kanker Fonds. 


Hopi bo a duna nos, hopi bo a nifica pa nos. 
Diripente bo a bay for di nos, lo bo sigi biba den 
nos curason. 


Tristo pero conforme cu boluntad di Dios y cu tur 
loke e la nifica pa nos, nos ta participa fayecimento 
di mi casa, mi mama, nos wela, nos ruman, 


Isaura del Socorro Krozendijk – Sardá 
Miho conoci como Cachi of Nana 
* 7 augustus 1952 - † 15 oktober 2022 


Su mayornan: 
† Antonio y † Ana Maria Sardá – Cobo 
Su casa: Andresito Krozendijk 


Su yiunan: Isandra Krozendijk 
† Andres Krozendijk 


Su nietonan: Andrew y Cayden Krozendijk 
Su rumannan: † Enrique Sardá 
† Eudosia Richardson – Sardá 
Lourdes Sardá 
Manera ruman: Alba Luz Ortiz 
Su sobrinonan: Lysette do Rego y famia na 
Hulanda 
Nehomar Richardson 
Gerald Sardá y yiunan 
Seever Krozendijk – Dietwin Krozendijk – Albee 
Fernandes – Eliza Fernandes – Reuben Krozendijk 
– Tanhee Krozendijk – Kevin v/d Berg – Willy 
Dirks y nan famia 


Su swa- y cuñanan: vdo. Willy Richardson - vda. 
Filomena y † Frans Croes – †Boei y vda. Ulrica 
Krozendijk – Shon Pe y Glenda Krozendijk 
- † Glenda Krozendijk y vdo. Jose Fernandes 
- † Edwin Krozendijk - † Ruben y vda. Marlin 
Krozendijk – Mirto Krozendijk – Hildreth y Rene 
v/d Berg y nan famia 


Su bon bisiña- y amigonan di cas: Mai Wester 
y Jasmine Lampe – Sharla Koolman – Nicolina 
Wernet – Humphrey Wernet – Franklin Sophia – 
Mirta Peterson – Nohely Sanchez – Jane Geerman 
– Elsida Bronswinkel – Gino Paesch – Ryan van 
der Biezen y nan famia 
Su ex-coleganan di Aruba Trading Company 
Su ihanan, primo y primanan, comper- y 
comernan, amistad- y conocirnan y demas famia 
na Colombia y Republica Dominicana. 
Y demas famia: Sardá – Cobo – Zambrano – 
Rivadeneira – Steenen – Hernandez – Ortiz – 
Velasquez –Cuello – Krozendijk – Bikker – Kock 
– Maduro – Croes – Koolman – Fernandes. 


Ta invita pa asisti na acto di condolencia y 
ceremonia di despedida cu lo tuma lugar diamars 
25 di oktober 2022 for di 2’or pa 4’or di atardi na 
Misa Birgen di Fatima na Dakota. Entiero lo tuma 
lugar na Santana Pastoor De Vries na Santa Cruz. 
Nos ta pidi disculpa si den nos tristeza nos a lubida 
di menciona nomber di un of mas famia. 


Trahe: Alegre. 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu hopi tristesa nos ta participa fayecimento di: 


Sra. vda. Petronilia G. Franken-Raven 
Cariñosamente yama “Chichi” 
*18-12-1934 - †20-10-2022 


Acto di entiero lo wordo anuncia despues 


The LORD is my shepherd; I shall not want. 
He maketh me to lie down in green pastures: he 
leadeth me beside the still waters. 
He restoreth my soul: he leadeth me in the paths 
of righteousness for his name’s sake. 
Psalm 23 


With great sorrow we announce the passing of: 


Reynaldo Palor 
*23-10-1950 - †20-10-2022 


Date and place of cremation will be announced 
later 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa.” 
Salmo: 23 


Nos ta anuncia fayecimento di: 


Olivia Yolanda de Jongh 
*09-07-1943 - †16-10-2022 


Acto di entiero lo wordo anuncia despues. 


Diplomatico top di Suecia: Nos ta bay 
cumpli cu nos acuerdo cu Turkia tocante 
NATO 


(AP) — Gobierno di cen- 
tro-derecha di Suecia ta 
bay cumpli cu tur rekisito 
bao di un acuerdo nobo cu 
Turkia pa join NATO y ta 
by concentra relacionnan 
externo na su bario inme- 
diato, eliminando e “polit- 
ica exterior feminista” di e 
administracion anterior, e 
diplomatico top di e pais a 
bisa ayera. 


Minister di Exterior, Tobias 
Billstrom a bisa cu e gobierno 
nobo ta comparti e preocupa- 
cion di Turkia pa cu e Partido 
Labor Kurdistan, PKK, cual 
ta considera como un organi- 
sacion terorista na Turkia, 
Europa y Merca. “No ta bay 
tin nonsense for di gobierno 
Sueco pa cu PKK”, Billstrom 
a bsia AP den un entrevista. 
“Nos ta completamente tras 
di un politica cu ta nifica cu 
organisacionnan terorista no 
tin derecho di funciona den 
teritorio Sueco.” 


Turkia a para e intento his- 
torico di Suecia y Finlandia 
pa join NATO pa motibo di 
preocupacion cu e dos pais 
– particularmente Suecia – a 
bira un santuario pa miem- 


bronan di PKK y gruponan 
afilia. 
Bao un MoU firma pa e an- 
terior gobierno cu tenden- 
cia iskierdista na Suecia na 
un cumbre na juni, Suecia y 
Finlandia a compromete pa 
no sostene gruponan Kurdo 
na Siria, cual Turkia ta bisa 
ta afilia cu PKK, y pa elimina 
embargo riba Turkia imponi 
despues di su incursion den 
nort di Siria na 2019. Tambe 
nan a acorda pa “adresa so- 
licitudnan pendiente di de- 
portacion of extradicion di 
sospechosonan di teror”, cual 
a proba di ta mas complica pa 
motibo di e definicion am- 
plio di terorismo na Turkia, 
unda leynan anti-teror ta ser 
usa pa ataca oponentenan di 
presidente Recep Tayyip Er- 
dogan. 


Hungria y Turkia ta e unico 
paisnan di NATO cu ainda 
no a ratifica e entrada di Sue- 
cia y Finlandia, tradicional- 
mente paisnan no alinea cu a 
core pa aplica pa miembresia 
despues di invasion di Rusia 
na Ucrania na februari. 


Manera mayoria di pais Eu- 
ropeo, Suecia claramente a 


tuma banda di Ucrania den e 
guera, suministrando su for- 
sanan arma cu arma anti-tan- 
ki, riflenan y misil anti-barco. 
Ucrania tambe a pidi suecia 
pa provee e sistema di artil- 
leria Archer y sistema di de- 
fensa aereo portatil RBS-70. 
Billstrom a bisa cu e gobierno 
nobo ainda no a tuma un de- 
cision riba e peticionnan. 


Ex-minister di migracion, 
Billstrom ta un miembro 
senior di e Partido Modera 
conservador, cual a forma 
un gobierno di coalicion si- 
man pasa cu e Liberalnan 
centro-derechista y e Cristian 
Democratanan. E gobierno 
nobo ta depende riba sosten 
di e Democratanan Sueco an- 
ti-inmigracion, cu cual a pre- 
para un plataforma di politica 
conhunto cu ta inclui restric- 
cionnan fuerte riba inmigra- 
cion y accion contra crimen 
organisa. 


Billstrom tambe a priminti 
un cambio den relacion exte- 
rior di Suecia, cu enfasis riba 
nort Europa. 
Tradicionalmente Suecia a 
busca di proyecta su mes in- 
ternacionalmente como un 


“superpoder 
humanitario” 
cu sosten relativamente gen- 
eroso pa paisnan den desar- 
oyo rond mundo y un fuerte 
compromiso cu Nacionnan 
Uni. “Pero ora ta trata di e 
recalibracionnan cu nos kier 
logra, ta berdad cu tin cam- 
bio di enfoke”, Billstrom a 
bisa. “Y e paisnan Nordico, 
paisnan Baltico y Union Eu- 
ropeo ta bay ta e tres pia riba 
cual nos ta bay basa e recali- 
bracion aki.” 


Ademas, e gobierno nobo 


ta bay stop e “politica exte- 
rior feminista” estableci pa 
e gobierno anterior na 2014. 
E label desde e tempo a ser 
usa pa otro paisnan incluy- 
endo Canada, Francia, Spaña 
y Alemania. “Nos ta kere cu 
derechonan igual pa homber 
y muher ta importante, pero 
pa usa e expresion ‘politica 
exterior feminista’ ta nifica 
cu tin biaha bo ta distrae e in- 
teres for di loke realmente ta 
importante. Bo ta pone mas 
enfasis riba e label cu riba e 
contenido”, Billstrom a bisa. 

Aliado di Trump ta rechasa acusacion di influencia stranhero 


(AP) — Un biyonario di 
California conoci como 
aliado di Donald Trump 
a usa su testimonio na su 
huicio federal ayera pa 
cuestiona e liderazgo di 
Trump riba politica ex- 
terior, bisando cu e ex- 
presidente no tabatin idea 
tocante e dinamica den 
Medio Oriente. 


E acusado, Tom Barrack ta 
acusa di usa su “acceso uni- 
co” como amigo di hopi tem- 
po di Trump pa duna infor- 
macion confidencial tocante 
administracion di Trump na 
e Emiratonan Arabe Uni pa 
avance a politica exterior di e 
Emiratonan y nan interesnan 
comercial. Fiscalnan ta bisa 
cu mientras oficialnan Emi- 


rati tabata den consorcio cu 
Barrack, nan tabata premie 
door di hinca miyones di dol- 
lar den su empresanan com- 
ercial. 


Barrack, kende tabata presi- 
dente di comite inaugural 
di Trump, a bisa un hurado 
na New York City cu e ta 
considera Trump como un 
comerciante “cu curashi” y 
“inteligente”, y a sostene su 
candidatura como un po- 
litico “outsider” kende “por 
tabata algo bon pa e sistema”. 
Sinembargo, el a testigua cu 
despues el a bira desilusiona 
pa e retorica anti-Musulman 
di Trump y otro posicionnan 
divisivo cu el a bisa tabata 
“desastroso”. 


Barrack tambe a testigua cu lo 
tabata “imposible” pa e actua 
como agente stranhero pa un 
inversionista di Medio Ori- 
ente den su compania paso- 
bra otro inversionistanan lo a 
opone esaki. Barrack a bisa cu 


tin un proceso intenso di se- 
leccion pa sigura cu manager- 
nan di placa no tin conflicto 
di interes asina. 


Barrack, 75, a declara inocen- 
cia di actua como agente no 


registra di un gobierno stran- 
hero, obstruccion di husticia 
y duna declaracion falso. Su 
abogadonan a rechasa cu el a 
haci algo fout. 


Papa Francisco ta reuni cu presidente Frances 


(AP) — Papa Francisco 
ayera a reuni na Vaticano 
cu 
presidente 
Frances, 
Emmanuel Macron cu e 
guera na Ucrania den top 
di preocupacion di e lider- 
nan. 


E audiencia priva di casi un 
ora largo tabata e di tres cu 
Marcon desde cu el a bira 
pontifice. Den un señal di 
nan bon relacion, ambos a 
usa e forma informal di “abo” 
den Frances durante nan 
combersacion, segun oficina 
di e presidente. 


Vaticano den un declaracion 


breve a bisa cu despues cu 
Macron a papia cu Francisco, 
e lider Frances a reuni cu e 
secretario di estado di Vatica- 
no y su minister di Exterior. 
Ademas di e guera na Ucra- 
nia, “a duna consideracion 
special na region di Cauca- 
sus, Medio Oriente y Africa”, 
nan a bisa. 


Un oficial di presidencia 
Frances a indica cu e enfoke 
riba Ucrania tabata den linea 
cu discurso di Macron riba 
diadomingo anochi na un fo- 
rum pa promove paz, na cual 
Francisco ta bay papia e siman 
aki. Macron a usa e discurso 


en cuestion pa argumenta cu 
ta keda na Ucrania pa dicidi 
e momento y terminonan di 
paz pa termina e guera. 


Den su combersacion cu e 
Papa, Macron a subraya cu 
ademas di esfuerso di na- 
cionnan, tin necesidad pa un 
dialogo religioso. El a cura- 
sha Iglesia Catolico pa hunga 
un rol den yuda pueblonan 
Ucraniano y Ruso pa papia 
cu otro. 


Compañando Macron na e 
Vaticano tabata su esposa, 
Brigitte. 


Rishi Sunak ta haya oportunidad pa bira prome minister Britanico 


(AP) — Rishi Sunak, ex- 
hefe di Tesoro di Reino 
Uni kende a perde contra 
Liz Truss pa reemplasa 
Boris Johnson como lider 
di Partido Conservador y 
prome minister, a gana e 
careda ayera pa bira lider 
di e partido y ta bay asu- 
mi e cargo cu el a perde 
menos di dos luna pasa, 
despues cu Truss a entrega 
su renuncia despues di un 
termino turbulento di 45 
dia. 


Victoria den e concurso pa 
liderazgo 
Conservador 
ta 
vindicacion pa Sunak, kende 
a adverti den ultimo campaña 
cu e planna di Truss pa reduci 
impuesto tabata peligroso y lo 
causa problema – y net esey a 
sucede. 
Truss a renuncia siman pasa 


despues cu su pakete di re- 
duccion di impuesto a spanta 
mercadonan financiero, kibra 
e poder di e Libra, y oblitera 
su autoridad. 


Sunak ta bay ta e prome 
Hindu pa asumi e cargo mas 
halto na Reino Uni. Cu 42 
aña di edad, tambe e ta bay 
ta e prome minister di mas 
hoben den mas cu 200 aña, 


un prodigo politico kende su 
‘look’ jong, bon bistimenta 
y manerismonan sigur di su 
mes a gan’e e apodo “Dishy 
Rishi” den medionan Bri- 
tanico. 


Sunak a nace na 1980 na 
Southhampton 
den 
costa 
sur di Ingaltera na mayor- 
nan di descendencia Indio 
kende ambos a nace na Africa 
Oriental. El a crece den un 
famia di clase medio, su tata 
un dokter di cas y su mama 
un boticario, y e ta bisa cu el 
a hereda nan ethos di traha 
duro. 
El a describi con su mayor- 
nan a logra spaar pa mand’e 
Winchester College, un di e 
scolnan priva mas caro y ex- 
clusivo di e pais. Eynan, el a 
mescla cu e elite. 
Despues el a studia politi- 
ca, filosofia y economia na 
Universidad di Oxford – e 
diploma di escogencia pa fu- 
turo prome ministernan – y 
despues a haya un MBA na 
universidad di Stanford. 


